Barbanza: O BNG encoméndase a Castelao para liderar o cambio político en Galicia\nribeira / la voz 13/01/2020 05:00 h\nComo vén ocorrendo desde hai xa varios anos, o BNG celebrou o arranque do curso político en Rianxo, coincidindo co 70 cabodano de Castelao. Pero, nesta ocasión, a formación chegou á vila barbancesa con ánimos renovados. Un dos motivos, o regreso do Bloque ao Congreso: «Galicia volve a estar presente no debate político; do que non se fala, non existe, e hoxe Galicia existe», sinalou Ana Pontón, que acaba de ser proclamada candidata ás vindeiras eleccións autonómicas. O outro, o cambio político que segundo a líder nacionalista se empeza a ver en Galicia: «O BNG ten que levar o temón do próximo goberno da Xunta».\nCoa presenza entre o público do deputado nacionalista en Madrid, Néstor Rego, a portavoz nacional fixo referencia ao acordo de investidura asinado co PSOE, apuntando que se trata dun «acordo histórico para Galicia que deixa espido a Feijoo, pois o Bloque conseguiu máis nun mes que el en dez anos desde a Xunta». Dos puntos dese acordo destacou o abaratamento das peaxes da AP-9, o incremento dos recursos para as persoas dependentes, as melloras para os emigrantes retornados, o compromiso para sanear as rías e o aumento dos medios para a loita contra a violencia de xénero.\nUnha axenda «petada»\nO BNG encomendouse en Rianxo a Castelao, definido polo rexedor local, Adolfo Muíños, coma «o noso principio e o noso fin», para cumprir e facer cumprir esa axenda galega, una axenda «petada», como dixo o alcalde, «despois de anos de silencio de deputados que exerceron de procesión dos caladiños». A Néstor Rego, ao que se dirixiu como un seguidor da estela de Castelao, pediulle que loite para que en Madrid entendan a existencia en Galicia dunha realidade económica diferente: «Non pedimos subvención, senón que nos deixen traballar, que nos deixen pescar».\nTamén falou Muíños da necesidade de pelexar para corrixir o desfase que existe entre os fondos que perciben os concellos: «Os galegos reciben 50 euros por habitante menos que os concellos do resto do estado». E avogou por deixar que Castelao siga exercendo de guía, para tomar como exemplo del «o compromiso ético, o servizo ao pobo e a defensa do noso idioma».\nO acto incluíu unha ofrenda floral no busto de Castelao situado no paseo da Ribeira.\nAdolfo Muíños pídelle á Xunta que abandeire o proceso para recuperar a vivenda do escritor\nOs actos que onte se levaron a cabo en Rianxo para renderlle homenaxe a Castelao comezaron cunha ruta por recunchos da vila vinculados ao escritor, na que exerceu de guía o propio alcalde, Adolfo Muíños. Despois de percorrer A Praciña, o edificio no que o galeguista residiu coas súas irmás ou o monumento A Manuela, o grupo chegou á rúa de Abaixo: «Un espazo que é o tótem da literatura galega», como dixo o rexedor, pois nun tramo de cen metros están as casas de Dieste, Manuel Antonio e Castelao. Muíños aproveitou para poñer enriba da mesa unha xa vella reivindicación: «A Xunta debería abandeirar o proceso de recuperación da vivenda de Castelao».\nHoubo tamén unha parada no restaurante Feliciano, o primeiro lugar da vila no que soou Ondiñas da nosa ría, a canción que foi o xermolo da Rianxeira e que un coro lle dedicou a Castelao en Bos Aires.\nO percorrido finalizou na praza Rafael Dieste, o terreo de xogo do escritor na nenez e onde se atopa ademais a biblioteca municipal que leva o seu nome, no señorial pazo do Martelo. Alí, da man dos Quinquilláns, os presentes gozaron dunha pequena representación teatral sobre a emigración.\nXunta de Galicia BNG Ana Pontón Rianxo Néstor Rego


O noso taboleiro. Reflexión e balance do ano 2021 - Asociacion Irimia\nLimiar / Revista Irimia / O noso taboleiro. Reflexión e balance do ano 2021\nPublicado por Redacción | 28 Dec, 2021 | O noso taboleiro, Revista Irimia\nCoordinadora Galega de Crentes\nA coordinadora Galega de Crentes está formada por diferentes grupos de toda Galicia.\nEste ano decidiu que en vez do Documento da Paz que outros anos ía incluído á parte, dentro da revista, prepararía un balance do ano 2021.\nQueremos facelo porque, entre outras cousas, estase comprobando o importante que é deixar por escrito todo o que é bo para que as futuras xeracións teñan unha boa base para lograr que Outra Igrexa galega sexa posible!\nO ano 2021 despois dun ano 2020 de pandemia fixo que cuestionásemos moitas cousas do noso estilo de vida.\nSentimos e celebramos o agradecemento tanto porque mantemos a fe e a esperanza nas pequenas comunidades como por considerarnos persoas privilexiadas especialmente nesta situación.\nExperimentamos que os traballos que nos parecían prescindibles resultaron ser os máis importantes e fundamentais.\nTamén nos decatamos da importancia que ten a nosa relación con outras persoas para ir transformando a sociedade, a relixión, a política, a cultura… o mundo.\nA Coordinadora une persoas crentes, galegas, orgullosas do que son, que se senten vivas facendo camiño\nVivimos as situacións individuais e familiares que o paso dos anos van marcando e acudimos cando alguén precisa de nós, acompañando e compartindo.\nAgradecemos o apoio das novas tecnoloxías (zoom, skype, whatsapp…) que nos axudaron a manternos en contacto.\nDémonos de conta das consecuencias negativas que esta pandemia está tendo, sobre todo, para as persoas desempregadas, as excluídas e as inmigrantes; e tamén observamos como se agrandan cada día máis as desigualdades.\nComunicación entre nós\nA Coordinadora une persoas crentes, galegas, orgullosas do que son, que se senten vivas facendo camiño; e está aberta a novas incorporacións.\nAlgunhas persoas seguen a filosofía das Comunidades Cristiás Populares (CCP) participando por internet nas asembleas, outras participan na IOAC-GALICIA e na HOAC a nivel estatal e algunhas outras en organizacións políticas.\nToda a Coordinadora colabora activamente en movementos sociais (ACAMPA, MODEPEN, loitas ecolóxicas, laborais…), en movementos relixiosos (Irimia, entre outros, en Galicia ou Redes Cristiás a nivel estatal).\nParticipación e compromiso\nO balance é positivo porque grazas á vacina foron viables algúns encontros presenciais con certas limitacións: o encontro da Coordinadora en Santiago, a celebración presencial da Romaxe en Arzúa, o encontro de Encrucillada, a xuntanza da IOAC-GALICIA (IOAC-VIGO tamén recuperou o encontro presencial) ou a preparación das eucaristías dos domingos na parroquia do Cristo da Victoria.\nTodo isto é motivo de esperanza, de ánimo para continuar loitando polo proxecto humanizador de Deus. Este proxecto que considera prioritario o desenvolvemento integral de todas as persoas e dun xeito especial das persoas empobrecidas, marxinadas e excluídas.\nA Coordinadora Galega de Crentes desexa que a experiencia desta pandemia sirva para ter máis sensibilidade coa fraxilidade das persoas, para tomar conciencia da importancia da vida comunitaria\nA Coordinadora Galega de Crentes desexa que a experiencia desta pandemia sirva para ter máis sensibilidade coa fraxilidade das persoas, para tomar conciencia da importancia da vida comunitaria e procurar unha nova relación entre todas e todos, que facilite un mundo menos individualista, menos egoísta, menos competitivo e menos violento; unhas relacións humanas que posibiliten unha sociedade máis igualitaria, solidaria e xusta, que permita vivir en Paz, que non impida o coidado da natureza, e que sexa máis partidaria de derrubar muros e tender pontes.\nA Coordinadora Galega de Crentes pensa convocar un encontro presencial, non multitudinario, en Santiago, no 2022, se é posible, para poñer en común as preocupacións e as solucións conseguidas desde o inicio da pandemia.\nSería conveniente para facer este encontro, que de cada comarca asistise unha representación (é posible vivir a fe en comunidades pequenas).\nColaboraron neste balance persoas pertencentes á Vangarda Obreira da Coruña, á IOAC de Vigo, á parroquia do Cristo da Victoria e os grupos dispersos, o de Santiago e o de Oleiros.\nAgradecemos a Irimia ser o pegamento que une a estes e outros colectivos cos que nos sentimos profundamente identificados e implicados.\nOxalá que este balance sexa enriquecido por outras comunidades, parroquias ou outros grupos dispersos.


Redacción 11:03 do 4 de febreiro de 2014\nDo 24 ao 27 de abril terá lugar o I Festival de webseries de Carballo, o CarballoInterPlay, o primeiro encontro para webseries que nace con vontade de ter continuidade, como mostra e concurso das series producidas para internet. As produtoras ou responsábeis da realización poderán presentar os seus traballos até o 23de marzo e poden competir as series producidas entre os anos 2012 e 2014 e que teñan, cando menos, 3 capítulos emitidos no momento da presentación.\nOs obxectivos do Festival, promovido polo Concello de Carballo, son os “de apoiar e fomentar a creatividade da xente, apoiar as creadoras e creadores, de visibilizar a cultura que facemos, de apoiar o desenvolvemento da industria cultural”, ademais de dar a coñecer a súa vila.\nO palmarés do festival recolle o recoñecemento á mellor webserie de imaxe real e mellor webserie de animación -dotado con 1.500 euros máis trofeo-, mellor webserie galega -1.000 euros e trofeo- premio do público, -1.000 euros e trofeo- e mellor actriz e actor que recibirán un trofeo como premio.\n“Carballo quere converterse por uns días nesa rede social, interactiva, mais non virtual, en que fervan ideas, interaccións e comunicacións. Que o virtual se converta aquí nun pouco máis real. Que quen de cando en vez ve unha webserie soa ou só desde o seu computador tamén a poida ver en Carballo, acompañ[email protected] por moita outra xente, nun auditorio”, explican desde o Festival, que conta cunha páxina web na que se recollen as bases de participación.\nCarballo primeiro opinion festival nace webseries


Conservas Boya 29 - 33 Cangas\nCreated: 14 Marzo 2011 14 Marzo 2011\nPresentabase no Areal un dos equipos favoritos para acadar o titulo, un Cangas que nesta segunda fase non destacaba por acadar moitos goles, pero dende que rematou a primeira volta os nosos rapaces perderon ese nivel de intensidade e concentración defensivas cos levou a colocarse lideres e permanecer seis semanas no mais alto da clasificación, e iso o Cangas aproveitouno cun partido sobrio e serio, todo o contrario cos nosos rapaces, que no día de onte concederon demasiadas ventaxes o rival, cometendo erros infantís que semellaban superados.\nAinda asi a igualdade foi a tónica do primeiro tempo, con sucesivos empates e ventaxes de un gol para un e outro bando, no bando local Felipe mantiña o resultado cos seus lanzamentos explosivos e inesperados que conseguian sorprender o porteiro visitante.\nOs do Morrazo aproveitaban a relaxación local nos seus repliegues, e atopaban dexaxustes defensivos que comenzaban pola esquerda e finalizaban pola dereita.Pero este plantexamento de intercambiar goles non e beneficioso para os nosos, e cando os erros habituais de calquera encontro veñen acompañados de erros "non forzados" coma sucedeu, o rival consigue unha ventaxe no marcador e a partires de ahi chegan as prisas, a ansiedade, e mais cousa ainda peores..., como "regalar" o rival superioridades numéricas.\nAinda así chegouse o descanso cun 15-16 a prol dos visitantes, que podía ser arranxado se o nivel defensivo trocaba..., pero iso non sucedeu, existen exemplos varios, imaxes concretas que poden resumir o estado de ánimo dun equipo o longo dun encontro, o seu estado de concentración, etc., e cando se ven os extremos do rival circular sen oposición da defensa, chegando ate o centro da mesma sen antes ser retidos ou "cantados" fala ben destes aspectos; se o rival chega a zona central ate os oito metros e lanza sen oposición; se non se identifica o perigo do rival e se está a pensar simplemente no ataque anterior ou seguinte pouco se pode facer por gañar un encontro.\nLogo dos erros chegan os "parches", cambios de sistemas defensivos, xogadores, etc, pero o mal xa está feito, e non se pode tapar con "adornos" a falta do verdadeiramente importante a hora de defender.\nPolo tanto a segunda mitade viu a ser un calco da primeira, O Cangas iba por diante, pero sin ser capaz de despegarse mais de dous goles, e os nosos rapaces que intentaban achegarse sen conseguilo, xa que o que acadaban no ataque, perdiase na defensa, o tempo iba pasando e as precipitacións iban aumentando e o Cangas aproveitabao ben para despegarse un pouco e chegar ate os catro goles coincidindo con algún "regaliño" local.\nChegabase os derradeiros dez minutos e tiveronse oportunidades de achegarse ate os dous goles con superioridade, pero a falta de paciencia, e o querer meter goles a pares evitou que se tivera oportunidades de recuperar o terreo perdido.\nDestacar no Boya a Felipe que mantivo o equipo no marcador cos seus lanzamentos.\nQuedan 5 xornadas para rematar a competición e todo ainda por decidir, chegan unhas xornadas nas que os nosos rivais pola parte alta enfrontase entre si, e iso debe ser aproveitado polo Boya, pode que esta situación non se volte a repetir en anos, e non aproveitala por unha mala mentalidade seria algo do que arrepentirse, así que rapaces a erguerse que ainda non se perdeu nada.\n2007-09-19 - Entrevista a Tony Garcia, adestrador do Conservas Boya\n2009-04-19 - Club Balonman Camarinas 30 - Artai Poio 25\n2008-02-13 - Camarinas.eu unico testigo\n2008-02-09 - Debut do ruso Yuri Nesterov co C.B. Camarinas\n2007-11-25 - O CB Camarinas: Zarandeado polos arbitros\nDegustacion de orellas e filloas


Ruta Máxica-Camiño Santiago-Viladesuso-Santa María-Oia-Pontevedra-Galicia (España) | Ruta Pedornes, Galicia (España)- GPS track\nSenderismo (Rutas Senderismo en España → Galicia → Pedornes )\nRuta Máxica-Camiño Santiago-Viladesuso-Santa María-Oia-Pontevedra-Galicia (España)\nViladesuso a Ramallosa (Senderismo)\nOia y alrededores (Senderismo)\nDomingo, 13 de marzo de 2016. Volvemos ao Concello de Oia, á Serra da Groba que discorre polos concellos de Baiona, Oia e O Rosal, orientada de norte a sur. Camiñar por esta paraxe gratifica e ofrece diversos percorridos, segundo preferencias. O Camiño de Santiago e a Ruta Máxica de Oia, son dous exemplos, sen esquecernos do Carreiro das Greas.\nA Asociación Naturalista do Baixo Miño xunto coa Asociación Cultural dos Amigos do Mosteiro de Oia coa axuda da Universidade de Vigo foron os artífices da Ruta Máxica de Oia. Dez miradoiros naturais, varios conxuntos de petróglifos, lugares de interese ambiental e dous castros contémplanse nun percorrido de 20 quilómetros lineais que transcorre entre os 100 e os 300 metros sobre o nivel do mar. Sinalizado nas dúas direccións, pero recoméndase facelo de sur a norte. O grao de dificulta é baixo.\nRealizamos un percorrido circular utilizando parte da Ruta Máxica e un pequeno tramo do Camiño Portugués de Santiago. O noso inicio e final foi en Viladesuso. Un pouco menos de quince quilómetros fantásticos. Compañeiro inseparable en todo o traxecto: o océano Atlántico.\nViladesuso: A parroquia de Viladesuso foi en tempos un barrio importante de Mougás que contaba con ermida propia dedicada ao Santo Anxo Custodio. Unha vez que se independizou como parroquia a finais do século XVIII empezouse a edificar o templo actual no sitio da antiga capela. A nova igrexa baixo o patronazgo do Arcanxo San Miguel. Consta dunha soa nave e esvelta torre-campanario de corpo cuadrangular. A fachada principal, moi simple, disponse a modo de frontón coroado por cruz e fraqueada nos extremos por dúas especies de pilastras acabadas en pináculos con bólas. (Fonte: Turismo de Galicia).\nPetróglifos A Pousadela: En Pedornes podemos atopar algúns dos petróglifos máis destacados de Oia, como a superficie coa única embarcación da antigüidade representada nos petróglifos galegos de Auga dous Cebros. Outros elementos destacados desa zona son a escena de caza de Pedra do Cazador ou a de motivos xeométricos de Pedra dous Chetos.\nPetróglifos A Pedreira: Situados no miradoiro da Rifa, desde onde hai unha panorámica excelente sobre a enseada e o mosteiro de Oia. Son un conxunto de enigmáticos petróglifos prehistóricos a base de liñas e cazoletas facilmente visibles.\nMosteiro de Santa María de Oia: É o auténtico emblema do concello e da costa suroeste de Galicia, é sen dúbida o reclamo turístico cultural máis importante do concello e visita obrigada para todo aquel que vaia a Oia. Está situado na enseada de Oia, onde segundo algúns historiadores xa existía un castelo.\nO mosteiro fundouse no ano 1137 no que residirían os monxes da comarca baixo a tutela de Alfonso VII de Castela. A riqueza do mosteiro debeuse principalmente ás xenerosas doazóns reais, contando con privilexios sobre a representación das parroquias, impostos por botar navíos ao mar, sobre a pesca con rede, a explotación de priorados e granxas a ambas as beiras do río Miño.\nO mosteiro foi rexido por 140 abades desde 1137 ata 1835. Naceu como unha congregación austera baixo a sinxeleza ditada por San Bernardo, boa proba diso é a simplicidade nas súas formas arquitectónicas que aínda nos mostran os ríxidos canons de Claraval. A súa cabeceira está formada por unha capela central e os brazos do cruceiro rematan en dúas capelas, de menor altura as máis exteriores e de maior altura que a central, mostrándonos unha construción graduada. O coro está datado no século XVI e do mesmo procede a sancristía. O claustro foi finalizado o último terzo do ano 1500. A fachada foi reconstruída en 1740 segundo lese na inscrición sobre a porta de acceso ao templo, a anterior fachada probablemente sería idéntica en formas á de Santa María de Baiona.\nO aspecto do mosteiro suxire o dunha fortaleza asentada á beira do mar. En diversas ocasións exerceu de bastión defensivo do reino, ante as constantes incursións portuguesas e os innumerables ataques dá piratería. Mantiñan persoal armado con arcabuces e dispoñían de varias pezas de artillería. O capitán xeral do Reino de Galicia ordenou no ano 1621 que o capitán e o alférez ao mando de forzas vixiantes daquelas costas, residisen en Oia e que nunca abandonasen o mosteiro.\nCoa desamortización de Mendizábal, en 1835, finaliza a historia do mosteiro como tal despois de case 700 anos; pasou a converterse en igrexa parroquial en 1838 tras a separación de Oia da parroquia matriz de Pedornes.\nEn 1912 foi ocupado polos xesuítas expulsados de Portugal, que permaneceron alí ata 1932, cando o goberno republicano nacionalizou os bens da Compañía de Jesús. Inmediatamente despois foi campo de concentración durante a guerra civil.\n(Fonte: Concello de Oia)\nA Pedreira petroglifos\nle pongo moderado por la ultima parte, el resto es sencillo


O último accidente mortal reaviva as queixas dos veciños de Cerponzóns pola falta de seguridade viaria | Noticias de Galicia | CRTVG\nPublicado o 26/03/2019 14:35\nAs imaxes dan conta da brutalidade do accidente. A última vítima mortal nesta estrada nacional 550 ao seu paso por Cerponzóns, en Pontevedra, é unha muller de 41 anos que, ao parecer, perdeu o control do vehículo nun adiantamento, e foi dar frontalmente contra un camión. É a sétima morte que se rexistra nos últimos dez meses na coñecida como estrada de Santiago, e os veciños levan tempo pedindo solucións.\nJuan José Esperón, Asociación de Veciños O Chedeiro: "O que pedimos é seguridade, así como nos viais interiores e os camiños asfaltados tamén pedimos algún lombo, como se puxo, ou indicadores, tamén na N-550 é o punto máis importante onde máis seguridade debemos de ter porque é onde máis tráfico hai"\nReclaman, especificamente, medidas para garantir a seguridade dos peóns porque saben, por experiencia, que atravesar a vía é moi arriscado.\n"Aí non temos un punto, un paso elevado, nada para cruzar a estrada. E claro, con xente cada vez maior, nenos pequenos, pois un día como hoxe non hai problema para cruzar porque non hai problemas de visibilidade, pero un día de inverno, ou de noite, ou chovendo, fixemos a proba e é complicadísimo de atravesar e moi perigoso".\nOutra das demandas do colectivo veciñal é que se faciliten os accesos ao campo de fútbol porque cando hai actividade no recinto a zona convértese noutro punto problemático.\nJuan José Esperón, Asociación de Veciños O Chedeiro: "Os automóbiles que van cara ao campo, ao saír xa non poden xirar alí, teñen que ir todos máis arriba e créase un punto onde todo o mundo ten que ir dar unha volta e é un punto conflitivo".\nAínda que agradecen seren escoitados polas autoridades, piden máis axilidade para que as súas reinvindicacións se materialicen en feitos.\nContinúa o xuízo contra a banda que introducía cocaína impregnándoa en maletas


A Galicia interior será repobaoada con Amish – Xornal Galego Noticias de Galicia en Galego Xornal Galicia – Galego\nA Galicia interior será repobaoada con Amish\nSegundo un convenio asinado pola Xunta de Galicia, a confederación galega de Xuntas de Montes e a congregación amish de Lancaster, a Galicia rural acollerá a perto de 80.000 amish\nInforma: Berto Lancaster | Xornalista rural da sección chouchadas\nSegundo apuntou o presidente dos Amish de Lancaster “estamos ata o carallo de que os nenos queiran xogar o minecraft e merdas desas, na Galiza rural temos a promesa da non existencia de investimentos en tecnoloxía, un lugar maravilloso”.\nTamen o presidente da xunta convidou a vir pra zona dos Peares o seu xemelgo Amish. Dende as xuntas de montes tamen quixeron manifestar a sua opinión “esta xente adaptarase o momento, ademais, inda que nalgunhas zonas temos internet de 3 mb o prezo e tan prohibitibo que ninguen vai cair nese mundo de libertinaxe de datos” apuntou Manolo de Vilar veciño do Condado Paradanta.\nA mediados de mes centos de carros de amish virán en barco ate Marín e cortarase durante dous días a Ponte de Rande para que podan pasar todos e exercer o seu dereito de libre paso polas terras galegas.\nPrevious Post Previous post: Trump autoriza desclasificación de documentos do ‘Russiagate’ e correos de Clinton\nNext Post Next post: O Celta medita incorporar a Catanha de reforzo\nQueimarse a pel e tragarse un condón\nLucía en Sanxenxo será a segunda parte do film “Lucía y el sexo”\nXornal Galego Setembro 11, 2020 Setembro 8, 2020 Leave a reply\nDuas colonias galegas e moi caras serán o mellor agasallo


Airbus considerou durante un breve período de tempo usar unha á de curvatura variable; o concepto era que a á puidese cambiar o seu perfil para ter a forma óptima en cada fase do voo. Os estudos foron levados a cabo por British Aerospace (BAe) en Hatfield e Bristol. Airbus estimou que isto produciría unha mellora do 2% en eficiencia aerodinámica. Porén, o plan foi posteriormente abandonado polos custos e dificultades de desenvolvemento.\nOutros desenvolvementos e final da produciónEditar\nTraído desde "https://gl.wikipedia.org/w/index.php?title=Airbus_A340&oldid=5807720"\nÚltima edición o 1 de xullo de 2021 ás 16:05\nA última edición desta páxina foi o 1 de xullo de 2021 ás 16:05.


DINAMIZACIÓN DAS LINGUAS: MAIO , MES DAS "LETRAS GALEGAS" (I)\nIniciamos a conta atrás para a celebración da III Romaría escolar das letras galegas!! Xa temos todo preparado, só falta as ganas de pasalo ben e o bo tempo!\nEste ano o autor homenaxeado é Florencio Delgado Gurriagán, escritor, político e defensor da cultura e tradición popular. Gran admirador de Rosalía de Castro, tivo que emigrar a outro país para sobrevivir e endexamáis esqueceu a nosa lingua, nin os nosos costumes, tradición e cultura. A morriña foi un dos sentimentos que o acompañou durante a súa vida igual que a nosa Rosalía.\nEste ano voltamos a celebrar a romaría nunha das fermosas praias que temos na contorna. E por qué? para lembrarnos de toda esa xente emigrada e no exilio que marchou dende unha praia coma as nosas en busca dunha nova e mellor vida. Sabemos que Don Florencia marchou nun barco chamado Ipanema cara México e coñecemos as historias de veciños da nosa contorna que tamén tiveron que emigrar para unha vida mellor. Durante a súa vida Florencio traballou en diferentes medios de comunicación igual que nós, no noso cole de Cela tamén temos radio, xornal, e dominamos as redes sociais que de seguro, se as houbera, tamén utilizaria Don Florencio.\nDesde este equipo de dinamización se propoñen diferentes actividades para a celebración desta unha das nosas festas máis importantes. En colaboración con todo o profesorado e as dúas asociación culturais da nosa contorna máis inmediata, imos conmemorar esta festa cultural.\nAsí pois a A.C. Costumes de cela proponnos facer unha guía coas investigacións dos noso alumnado e a través de maravillosas conversas cos maiores sobre construcccións, festas (como a da patrona ou a dos mozos), praias, recorridos pola contorna, as primerias escolas... UN TRABALLO DE INVESTIGACIÓN EXCELENTE POR PARTE DE TODOS e que nos permite saber un pouco máis sobre a nosa orixe como centro e como parroquía.\nEstes días andaremos a cen publicando os fantásticos traballos!!!\nE IMOS PREPARÁNDONOS EN INFANTIL PARA LER :\nPublicado por Torriño en 15:41\nEtiquetas: FLORENCIO DELGADO GURRIAGÁN, LETRAS GALEGAS 2022, proxecto os planos da memoria


Faleceu Avelino Pousa Antelo, Presidente da Fundación Castelao\nAvelino Pousa Antelo, Presidente da Fundación Castelao, faleceu o pasado 21 de agosto na súa casa despois de 98 anos dunha vida plena e entregada a unha causa chamada Galicia.\nNo ano 2006 o Proxecto "Nomes e Voces" entrevistou a Avelino Pousa Antelo en calidade de representante do Partido Galeguista e coetáneo dos acontecementos na localidade de A Baña.\nVer rexistro na Base de Datos das Vítimas\nNace en Seoane (A Barcala-Concello da Baña) o 14 de maio de 1914, fillo de María Capeáns e Ramón Antelo Campos. Participa no movemento agrarista e cooperativista da Barcala e dende moi novo vencéllase ás mocedades galeguistas. Sen ser un represaliado directo -xa que pasa a guerra nas filas de Franco- vive a situación do momento e dende ese punto de vista constitúe unha notable testemuña. Docente da Escola Agrícola da Granxa de Barreiros. Secretario Xeral do Partido Galeguista no 1978 e Presidente dende o 79 ao 83.\nAvelino Pousa Presidiu a Fundación Castelao ata a hora do seu pasamento dende que no ano 1989 sustituíra a Ramón Martínez López. Durante a súa presidencia a Fundación compilou a obra escrita completa do autor do Sempre en Galiza que viu a luz nunha edición preparada pola Fundación Castelao para a Editorial Galaxia. Foi tamén durante a súa presidencia cando a Fundación Castelao co patrocinio da Fundación Caixa Galicia celebrou o 50 aniversario do pasamento de Castelao cunha magna exposición que conseguiu reunir, nun esforzo sen precedentes, a obra pictórica e gráfica do autor rianxeiro. E tamén no seu periodo de presidencia que se extendeu ao longo de 23 fecundos anos cando a Fundación completou a catalogación da obra do autor de Rianxo nun catálogo que hoxe obra en poder da Consellería de Cultura á espera dun acordo co herdeiro dos dereitos de autor de Castelao para a súa difusión universal a través da rede.\nPousa fora fundador desta institución e xunto con Dna Teresa Rodríguez Castelao, Presidenta de honra da mesma e D. Ramón Martínez López, primeiro presidente da Fundación, participou activamente na primeira grande empresa da mesma: a organización do Congreso Castelao de 1986. Congreso que contribui grandemente á difusión da figura dun ilustre galego cuxo nome viña de permanecer oculto durante máis de 50 anos.\nPousa Antelo nacera en San Xoán de Barcala (A Baña) o 14 de maio de 1914. Militou nas Mocidades Galeguistas, participou activamente na campaña a favor do Estatuto Galego en 1936, desenvolveu a súa vida profesional ligado á educación e ao desenvolvemento do agro, e foi especialmente recoñecido o seu labor ao fronte da Granxa-Escola de Barreiros en Sarria (Lugo).\nGardado en Noticias 3 de setembro de 2012 | sen comentarios


Viñetas dende o Atlántico repasará a traxectoria artística de Kiko da Silva\nBELÉN LÓPEZ 05 agosto 2017 00:00 h.\nPontevedra Ciudad Exposición ilustración diseño Kiko Da Silva Comarca de Pontevedra\nKiko da Silva, no Kiosko Alfonso, xunto á recreación do seu estudio\nO pontevedrés, que protagonizará unha exposición e ofrecerá unha conferencia, é o autor galego convidado este ano ao salón do cómic coruñés, que se inaugura o 7 de agosto\nA vixésima edición do salón do cómic da Coruña, Viñetas dende o Atlántico, terá como autor galego convidado ao pontevedrés Kiko da Silva (Vigo, 1979). O creador de personaxes como Fiz ou Manuel Pardo, que ademais é o director da escola de banda deseñada O Garaxe Hermético de Pontevedra, protagonizará unha exposición e ofrecerá unha conferencia neste evento, que terá lugar na Coruña entre o 7 e o 13 de agosto.\nA mostra de Da Silva, que está composta por máis de 40 orixinais, segundo conta o propio autor no seu blog (kikodasilva.blogspot.com), poderá visitarse no Kiosco Alfonso ao longo de todo o festival. «Preparei unha mostra con orixinais moi diferentes de Fiz, así como traballos inéditos de Baixo a sombra das pedras flotantes, Castelao, alma galega e ilustracións de libros infantís», explica. Ademais, o pontevedrés será o encargado de abrir o ciclo de conferencias de autores que participan no salón. Farao o martes 8 de agosto, ás 18.30 horas, no mesmo Kiosco Alfonso.\nPor outra banda, Da Silva anunciou nas redes sociais que aproveitará a súa presenza en Viñetas dende o Atlántico para presentarlle ao público algúns dos seus últimos proxectos editoriais, entre eles, Curso de cómic, Fiz ou O picoto do pai, o último volume colectivo dos alumnos de O Garaxe Hermético.\nCONVIDADOS. No vixésimo aniversario do salón coruñés, ademais de Da Silva, participarán os autores Dave Mckean, Eduardo Risso, Enrique Sánchez Abulí, Julie Rocheleau, Ralph Meyer, Cameron Stewart, Natacha Bustos, Nob (Bruno Chevier), Pablo Auladell, Rayco Pulido e Javi Rey. Precisamente un dos pratos fortes da programación é a estrea do espectáculo audiovisual Black Dog, the dreams of Paul Nash por parte dun dos convidados do evento, Dave McKean.\nDo conxunto de propostas destaca igualmente a retrospectiva que se lle adicará aos autores galegos, da que tamén forma parte Da Silva xunto a colegas como Fran Jaraba, Fernando Iglesias, Xaquín Marín, Das Pastoras (autor do cartel da edición deste ano), Fran Bueno, Álex Cal, Emma Ríos, Víctor Rivas, David Rubín, José Domingo, Fausto Isorna e Jano, entre outros.\nViñetas dende o Atlántico repasará a traxectoria artística de Kiko...\nEl Langui: "Los chavales reflejan cómo actuamos los mayores"


A CIG incrementa a súa maioría absoluta na empresa Indipunt de Narón - CIG: Confederación Intersindical Galega\n28 Xaneiro 2022 19:33\nO pasado xoves, día 6 de xullo, celebrábanse as eleccións sindicais en Indipunt, S.L., empresa radicada no Polígono do Pozo, en Narón. Un proceso no que a CIG acadou unha folgada maioría absoluta reforzando a representanción que xa tiña e pasando de cinco a seis representantes no comité de empresa.\nA empresa -que pertence ao grupo Inditex, que posúe a maioría do sue accionariado- conta con 201 traballadores/as. Antes deste proceso a CIG contaba xa con maioría no Comité de Empresa, pois tiña cinco dos nove delegados que o conforman. En concreto un representante polo Colexio de Técnicos e Administrativos e catro polo colexio de Especialistas. O resto do Comité o conformaban un representante de Técnicos da UGT e dous representantes de CCOO e un de UGT no colexio de Especialistas.\nNestas eleccións sindicais a CIG non só mantivo o delegado do Colexio de Técnicos, senón que aumentou a súa representación no Colexio de Especialistas, pasando de catro a cinco representantes. Así pois, o novo Comité de Empresa queda conformado por seis integrantes da CIG, dous de CCOO e 1 de UGT.\nDesde a Federación Galega de Alimentación, Mar, Transporte e Telecomunicacións (FGAMT ) e a sección sindical agradecen aos traballadores/as a confianza depositada novamente na candidatura da CIG.\nConsideran ademais que “estes resultados veñen demostrar un magnífico traballo na defensa dos intereses do persoal e a necesidade de contar con órganos de representación sindical con presenza maioritaria da CIG, que son garante de honestidade e traballo en beneficio do cadro de persoal”.


O CD Choco comeza a segunda fase cunha vitoria ante o Fabril - Radio Redondela 94.9FM\nO CD Choco comeza a segunda fase cunha vitoria ante o Fabril\nDeportivo Fabril 1-2 Choco\nA segunda fase da Terceira División non podía comezar mellor para o conxunto redondelán, cun triunfo a domicilio no campo do Deportivo Fabril. E iso que o Choco viaxaba a Coruña con importantes baixas, entre elas a do porteiro Cortegoso. Debutou Kevin baixo os paus e asinou un gran partido. Caloi e Comis foron os autores dos tantos choqueiros que lle deron a vitoria por 1-2 no encontro disputado onte domingo en Abegondo.\nO equipo de “Gonza” demostrou a súa mellor versión, dominando o encontro dende o comezo e con boas chegadas á portería de Brea. Xa nos primeiros minutos Caloi abriu o marcador tras recibir un balón no borde da área, e cun disparo axustado bate a Brea. Tralo tanto o Choco seguiu achegándose á área coruñesa, pero no minuto 10 un penalti por man na área de Samu foi transformado en gol por Adri Castro. Co empate o encontro medrou en intensidade. O Choco tivo varias ocasións, pero faltou o acerto e coa igualada chegouse ao descanso. E houbo polémica tras un penalti a Guille reclamado polo equipo que nesta ocasión non foi sancionado polo trío arbitral.\nA segunda metade comezou igual que a primeira, e aos poucos minutos os de “Gonza” adiantáronse no marcador cun tiro dende fóra do área ante o que nada puido facer Brea. O equipo local tentaba ter a posesión mentres o CD Choco aproveitaba as contras, pero ningunha das chegadas foron materializadas en gol. Tal como pasou na primeira metade, o partido acabaría con polémica tras unha cesión dubidosa pitada ao CD Choco pero que o Fabril non soubo aproveitar para subir o empate o marcador.\nPrevAnterioresChapela manda nas regatas femininas de bateis\nSeguintesA exposición Conquistadoras pode visitarse en Chapela ata finais abrilNext


Vieiros: Galiza Hoxe - O PPdeG insinúa que Xosé Blanco manobra para que Caixa Galicia se fusione con Caja Madrid\nXOGO POR DEBAIXO DA MESA\nO PPdeG insinúa que Xosé Blanco manobra para que Caixa Galicia se fusione con Caja Madrid\nRodríguez Miranda asegura que o Banco de España está presionando para que se chegue a este escenario.\nRedacción - 17:35 18/11/2009\nTags: caixas fusións futuro\nA mala situación que atravesan as caixas, principalmente Caixa Galicia, está a facer que as quinielas sobre posíbeis fusións aumenten cada día. Cos movementos financeiros soterrados, os dirixentes políticos moven pezas para levar a auga ao seu rego. O voceiro do PPdeG, Antonio Rodríguez Miranda, disparou este mércores un novo cartucho. Segundo o dirixente “popular” o Banco de España está presionando para que Caixa Galicia se una baixo un mesmo proxecto con Caja Madrid e coa Caja del Mediterráneo.\nMiranda foi máis aló e puxo os obxectivos enriba do ministro de Fomento, Xosé Blanco: “Parece que o Banco de España presiona e non sei se isto terá que ver coa aposta que fixo Blanco en Santiago”, deixou caer en referencia ás declaracións que fixo o socialistas hai poucas semanas na capital galega. Nunha intervención, Blanco apostou por non pechar as portas a fusións con caixas doutros puntos do Estado Español. Dende o PPdeG reiteran que “hai unha vía galega” para superar a crise financeira e que o centro de decisión de futuras entidades debe permanecer no país.\nA idea dunha unión de Caixa Galicia con Caja Madrid e Caja del Mediterráneo non é nova. De feito, dentro do Partido Popular español hai moitas voces favorables a esta opción. O propio voceiro económico do PP, Cristóbal Montoro, non agochou que vería con bos ollos unha fusión destas características. A chegada de Rodrigo Rato á presidencia de Caja Madrid fai que se reactiven estas intencións.\nO BNG insiste en que non aceptará que se poñan as caixas do país ao servizo de intereses alleos\nA deputada nacionalista Teresa Táboas volveu a reiterar o posicionamento do BNG. A organización frontista oponse a calquera fórmula que signifique a perda de capacidade financeira do país: “Está claro que para o BNG a prioridade é Galiza, ás dos demais aínda non se saben”, afirmou aludindo ao presidente Núñez Feijoo.\nPara Táboas, o Bloque cumpriu cos seus deberes propoñendo unha Lei de Caixas que blinde a galeguidade das mesmas. “As caixas teñen que ser un instrumento para desenvolver a economía de Galiza, e non para que se fusionen con entidades de fóra do país, por moito que lles interese a algúns politicamente”.\nFeijoo e Blanco nunha foto de arquivo


Na AEMET non queren falar só do tempo | Galicia Digital\nNa AEMET non queren falar só do tempo\nContemplade a foto. Non coñezo a ninguén. E, non obstante, teño unha relación con eles desde hai máis de 20 anos. Rectifico un chisco: coñézoos desde hai pouco máis dun mes, de cando me mandaron a foto. E mandáronma porque lla pedín para esta reportaxe. Axiña vin que esa relación podía dar unha bonita historia para contar. Unha relación de 20 anos non é moco de pavo. E para máis aquel, epistolar tan só.\nQuen son? Xente que traballa na Delegación de AEMET (Axencia Estatal de Meteoroloxía) da Coruña, ex Centro Meteorolóxico. Que teñen que ver comigo? Pois desde que o mundo é mundo, é dicir, desde que eu saiba, ese Centro Meteorolóxico tiña e ten unha colaboración con Agricultura, onde se atopaban as Sindicais ou Cámaras Agrarias ou Extensións Agrarias ou Oficinas Agrarias Comarcais, tanto cando unhas pertencían ó estado como outras á Xunta, logo das transferencias. Esta cooperación consistía e consiste en atender unha pequena estación meteorolóxica que hai en Maceda, no Toural.\nA estación está composta dun pluviógrafo (aparato que rexistra as precipitacións nun papel) e dun termógrafo (rexistra as flutuacións da temperatura). A maiores ten un pluviómetro no que se recolle a auga caída. O meu cometido consiste en achegarme ata alí todas as mañás dos luns e cambiarlle as gráficas, os papeis que van enroscados ós cilindros dos dous aparatos, sobre os que unhas agullas soben e baixan marcando os cambios ou a marcha das temperaturas. Logo, os datos desas gráficas, antigamente, pasábaas a unhas cartolinas e, hoxe en día, métoos xa nunha aplicación informática. Todos os luns.\nA principios de cada mes é entón cando remito todos eses datos (das catro semanas), por medio dun correo electrónico (antes, por correo normal) á Delegación da AEMET en Galicia, á Coruña. Por correo normal mandaba as cartolinas, e punto. Pero por correo electrónico non sei que me daba achegar tan só os dous arquivos (pluvio e termo)... e co laretas que son eu. Así é que, agora, cada primeiros de mes inicio a parola: baixo unhas nubes negras que andan sobre o ceo macedán, achego os datos climatolóxicos de tal mes, ou baixo a influencia dun sol de carallo neste día de feira, aí van os datos..., etc. E logo dese encabezamento, pois, ás veces, como unha persiana. Que si, que sempre me gustou enrollarme na escritura. Axiña me contestaron que: por fin!; hai alguén que nos entretén con algo máis que números. Sempre é agradable ler outras cousas que non sexan graos ou milímetros. Vaia, home!; foi dicirme iso para, xa, ós seguintes envíos, mandar ruxerruxes ou trapalladas con tal de entretelos un chisco, de entreter a Marisa Orro, que seica é a que máis atende ós correos electrónicos.\nMáis de 20 anos sen coñecernos pero coñecéndonos. Agora xa podedes coñecelos tamén, como os coñecín eu, por medio da foto que me mandaron e que son, de esquerda á dereita: Rafa Sánchez, de Villares de Yeltes (Salamanca), nado en 1967. Aínda que é o máis novo, seica é o máis veterano na sección de Climatoloxía. Pablo Gómez naceu en Pontevedra en 1962 e leva na Delegación da AEMET desde 1993. Marisa Orro, a que máis se comunica comigo, hai 51 anos que naceu na Coruña e antes de pasar a Climatoloxía pasou por tres aeroportos: Villanubla (Valladolid), Lavacolla e Alvedro. E Carmen Estévez, que sae seria na foto (pola solemnidade da ocasión, segundo Marisa), pero que seica lle gusta amosar os seus brancos dentes en grandes sorrisos, ou sexa, que é chistosa. É nosa paisana, de Ourense, de Quintela de Canedo, desde hai 57 anos, aínda que desde cativiña vive na Coruña. Traballou en Correos durante 24 anos e xa leva 14 na AEMET.\nTodos eles ocúpanse de todas as estacións meteorolóxicas de Galicia para ver, manipular, depurar, arquivar todos os datos que lles mandamos os colaboradores, así como controlar as estacións automáticas, observatorios, etc, coas súas avarías, lagoas, emisións e erros. Están a recuperar datos antigos das estacións principais e daquelas que deixaron de funcionar. Elaboran avances e boletíns climatolóxicos mensuais, estacionais e anuais. Neles analizan o comportamento do clima en Galicia. Pero, ollo!, non teñen a culpa de que aquí sempre chova ou de que aquí faga un sol do carallo. E, por último, sobre todas as cousas, aténdenme a min, aguántanme a min coa verborrea que lles solto. Que xa é ter mérito. Grazas, amigos xa coñecidos.


António Guterres, da integración Galicia-Portugal á ONU - Praza Pública\nGuterres con varios alcaldes galegos en 2001\nSábado 8, Outubro 2016 | Mundo\t| 8\nAntónio Guterres, da integración Galicia-Portugal á ONU\nAntónio Guterres, novo secretario xeral das Nacións Unidas\nO novo secretario xeral da ONU sabe ben onde está e que é Galiza. O lisboeta António Guterres vén de ser elixido para o cargo polas potencias presentes no Consello de Seguridade, paso previo a que a asemblea das Nacións Unidas o ratifique e tome posesión do cargo o vindeiro 1 de xaneiro. Repasamos a súa relación con esta beira do Miño.\nO novo secretario xeral da ONU sabe ben onde está e que é Galiza. Primeiro ministro luso entre 1995 e 2002, repasamos a súa relación con esta beira do Miño.\nGuterres, nacido en Lisboa o 30 de abril de 1949, é enxeñeiro e afiliouse ao Partido Socialista en 1973. En 1976 estreouse en política como deputado na Assembleia da República e desde entón foi pasando por numerosos cargos públicos no país veciño, o máis importante deles o de Primeiro Ministro, que ocupou entre 1995 e 2002, cando dimitiu logo dunha derrota do seu partido nunhas eleccións municipais. Entre 2005 e 2015 foi Alto Comisionado das Nacións Unidas para os Refuxiados, paso previo á súa chegada agora ao máximo posto da diplomacia mundial.\nA época na que Guterres foi primeiro ministro de Portugal é a do remate da primeira xeración de modernas infraestruturas do país, entre elas a primeira gran conexión con Galicia, e o momento en que se planificou o desenvolvemento da seguinte fase de vertebración territorial. En maio de 1998 Guterres, coa presenza de Manuel Fraga e José María Aznar, inaugurou o treito Ponte de Lima-Valença da autoestrada A3, o último por rematarse da primeira vía de alta capacidade construída entre Porto e Galicia, acadando así o histórico obxectivo de que se puidese á fin circular de xeito ininterrompido por autoestrada ou autovía entre A Coruña e Lisboa.\nA última pedra daquela primeira gran infraestrutura púxose ao tempo que o Goberno portugués comezaba a planificar a segunda fase de vías de alta capacidade vertebradoras do norte e o interior do país veciño. Foi durante o mandato de Guterres cando se introduciu en Portugal a figura das SCUT, as estradas Sem Custos para o Utilizador, ou de peaxe na sombra, que co paso do tempo, a crise e o rescate de Portugal acabarían perdendo o seu significado e embarcando aos galegos en kafkianos trámites para poder circular por elas. Entre aquelas autovías agora de pago planificadas inicialmente por aquel goberno de Guterres están a A28 Porto-Viana-Caminha e a A24 Vila Real-Chaves, continuada logo ata Verín. Tamén foi Guterres quen, pouco antes de abandonar o goberno, deu o primeiro paso administrativo do AVE Porto-Vigo que logo embarrancaría coa crise.\nFraga e Guterres mesmo se chegaron a reunir no Rio de Janeiro e a súa reforma sanitaria impulsou a profesionais galegos a buscar traballo en Portugal\nComo agora, tamén naquela época España e Portugal miraban con desconfianza as infraestruturas transfronteirizas e só as facían avanzar no seu lado da raia se percibían que na outra banda había interese e progresos reais, polo que foron habituais as reunións ao máis alto nivel para desatascar proxectos entre Guterres e membros do seu goberno con Manuel Fraga e José María Aznar. Fraga e Guterres mesmo se chegaron a reunir no Rio de Janeiro en 1997, a bordo dun buque da armada portuguesa, ao coincidir alí nunha viaxe do presidente galego a sudamérica.\nSegundo lembra Xoán Vázquez Mao, secretario xeral do Eixo Atlántico de municipios de Galicia e o Norte de Portugal, Guterres foi un dos impulsores da reforma sanitaria que mellorou a atención primaria portuguesa e que tivo efectos colaterais en Galicia. A necesidade de máis profesionais sanitarios, dos que carecía Portugal, impulsou unha primeira migración de galegos cara o país veciño.\nVázquez Mao, secretario xeral do Eixo Atlántico, salienta a importancia que tivo na mirada cara o norte de Guterres a presenza no seu goberno de tres ministros moi próximos a Galicia\nVázquez Mao tamén salienta a importancia que tivo na mirada cara o norte de Guterres a presenza no seu goberno de tres ministros moi próximos a Galicia: Luís Braga da Cruz, que fora presidente da Comissão de Coordenação e Desenvolvimento Regional do Norte e amigo persoal de Fraga; Fernando Gomes, que fora alcalde do Porto e un dos impulsores do Eixo Atlántico; e Daniel Bessa, economista tamén nacido no Porto, onde fora e segue sendo profesor.\nFoi nese norte do país veciño non sempre ben tratado desde Lisboa onde en marzo de 2001 o goberno de Guterres viviría unha das maiores traxedias da historia recente do país, que acabaría implicando tamén a Galicia de xeito colateral. 59 persoas morreron ao derrubarse unha vella ponte sobre o Douro xunto a Castelo de Paiva cando un autobús circulaba sobre ela. Nos días posteriores, varios cadáveres e restos dos vehículos implicados apareceron na Costa da Morte, a 200 quilómetros da desembocadura do Douro.\nPero de Galicia Guterres garda mellores lembranzas, como lles confesou a varios alcaldes galegos nunha comida na que tentaban impulsar o AVE Vigo-Porto. Nunha viaxe a Ourense, díxolles, "namorara".\nhai 3 días | Mundo


Carballo acollerá do 16 de xaneiro ao 1 de febreiro unha nova edición do ciclo de cine euroárabe "Amal en ruta". Novas | Concello de Carballo\nInicio Carballo ao día Novas Carballo acollerá do 16 de xaneiro ao 1 de...\nCarballo acollerá do 16 de xaneiro ao 1 de febreiro unha nova edición do ciclo de cine euroárabe "Amal en ruta"\nO público poderá ver nesta edición dous documentais e catro películas de ficción\nVenres 10 de xaneiro do 2020 Cultura\nO presidente de honor da Fundación Araguaney-Puente de Culturas, Ghaleb Jaber Ibrahim; o alcalde de Carballo, Evencio Ferrero, e o concelleiro de Cultura, Marcos Trigo, presentaron hoxe unha nova edición do ciclo de cine euroárabe “Amal en Ruta”, organizado conxuntamente para achegármonos á sociedade árabe, rompendo cos estereotipos e ofrecendo unha visión ampla e multidimensional desta cultura tan heteroxénea.\nAmal en ruta Carballo é un resumo da última edición da Semana de Cine Euroárabe Amal, celebrada no Teatro Principal de Santiago de Compostela o pasado mes de outubro. Jaber Ibrahim explicou que esta edición de Amal en ruta enmárcase baixo o lema “E ti, acompáñasnos nesta viaxe?”, un título co que se pretende evidenciar a longa traxectoria do festival Amal, que, con dezasete anos de experiencia, continuará en 2020 cunha proposta chea de diversidade cinematográfica e con cintas de “gran calidade que sorprenderán aos espectadores”.\nO alcalde de Carballo, pola súa banda, aludiu á importancia de programar actividades que contribúan a promover e difundir "valores diversos, porque estamos nunha sociedade na que semella que só importan o poder e a riqueza, e outro tipo de valores nunca se teñen en conta. E, precisamente, o ciclo Amal en Ruta tamén axuda a que a xente pense, reflexiona e coñeza, porque ese coñecemento é básico para poder ter información e poder opinar". Nese sentido, destacou que este tipo de propostas "enriquecen" a sociedade e fana avanzar.\nEste ciclo, como expuxo Marcos Trigo, consta de catro ficcións e dous documentais –cintas en versión orixinal subtituladas en castelán–, que supoñen un percorrido polo mellor cine árabe da actualidade. Poderanse ver do 16 de xaneiro ao 1 de febreiro no Pazo da Cultura e na Biblioteca Rego da Balsa. Todos os pases comezarán ás 20.30 horas.\n"Sky and Ground” (venres 17, no Pazo da Cultura)


Sistemas mixtos de enerxía eólica e solar | Consumer\nSistemas mixtos de enerxía eólica e solar\nPermiten un maior aproveitamento destas enerxías renovables, aínda que convén realizar un estudo previo para saber se son a mellor opción\nOs sistemas híbridos optimizan as mellores condicións do vento e o sol, complementándose entre si. Os días fríos e de vento, normalmente nubrados, apenas permiten aproveitar a luz solar, mentres que son ideais para os aeroxeradores. Pola súa banda, os días de anticiclón adoitan provocar ceos despexados con pouco vento, e por tanto, máis adecuados para as placas fotovoltaicas.\nEspaña conta con numerosos lugares idóneos para a utilización destes sistemas mixtosSegundo os expertos, España conta con numerosos lugares idóneos para a utilización destes sistemas mixtos. O clima destas zonas propicia unha obtención máis eficiente de enerxía desta maneira que con sistemas eólicos ou solares puros. Así, por exemplo, o sol pode ser aproveitado ao máximo desde abril ata novembro, mentres que os días ventosos de inverno poden substituír unha eventual falta de luz solar. As posibilidades son moi diversas, desde vivendas rurais que queiran autoabastecerse de enerxía, ata mesmo valos publicitarios.\nAsí mesmo, este tipo de sistemas mixtos eólico-fotovoltaicos poden contar cun grupo electrógeno de apoio, alimentado con algún tipo de combustible, xa sexa diesel ou gasolina. O obxectivo é manter un nivel de carga adecuado nas baterías, cando nin o sol nin o vento proporcionen a enerxía suficiente.\nNeste caso, son especialmente recomendables cando as baterías están baixas de carga ou hai unha demanda de consumo moi elevada. O grupo electrógeno ponse en marcha fornecendo enerxía á instalación e cargando simultaneamente as baterías ata que adquiren un nivel óptimo. Desta maneira, alóngase a vida útil do sistema e faise un uso máis racional da enerxía.\nEn calquera caso, trátase de sistemas moi especializados e que poden resultar caros ao principio, segundo o tamaño previsto e as necesidades da instalación. Os expertos do sector suxiren realizar un estudo previo para coñecer se se trata da mellor opción ou se basta cun sistema puro de calquera tipo de renovable.\nPor iso, se o consumidor pensa a posibilidade de instalar un destes sistemas, recoméndase contactar con empresas especializadas en enerxías renovables que poidan realizar diversos proxectos iniciais e orzamentos para elixir a mellor opción. Así mesmo, este tipo de empresas contan con información sobre diversas axudas e subvencións para poder instalar estes sistemas. Neste sentido, a Asociación de Produtores de Enerxías Renovables (APPA) pode ser un bo punto de partida.\nAlgúns lugares xa contan con este tipo de sistemas híbridos. Un exemplo é unha vivenda rural situada no Val de Baztán (Navarra). O sistema foi promovido o ano pasado polo Concello deste val navarro, que adxudicou as obras, por valor duns 90.000 euros, á empresa Acciona Solar. O caserío carecía de enerxía eléctrica ao estar illado da rede, polo que o sistema mixto, integrado por paneis fotovoltaicos e un pequeno aeroxerador, e apoiado nun grupo electrógeno diesel, atende as necesidades eléctricas dos seus inquilinos e da súa explotación gandeira.\nOutros sistemas híbridos\nAs posibles combinacións permiten o desenvolvemento de diversos tipos de sistemas mixtos, favorecendo ademais a instalación de sistemas de enerxía renovable en lugares onde un sistema puro non proporcionaría unha subministración constante de enerxía ao longo do ano. Por exemplo, pódese expor un sistema fotovoltaico e mini hidráulico cando a corrente de auga non cobre toda a demanda de enerxía, ben porque é pequeno ou porque é fluctuante. Neste sentido, adoita suceder que no verán o torrente de auga diminúa considerablemente, momento idóneo para a utilización de paneis fotovoltaicos, que teñen a súa máxima dispoñibilidade nesta estación.\nOutra posibilidade é a unión dunha instalación solar fotovoltaica e un grupo electrógeno. Aínda que este último non é un sistema de enerxía renovable, pode servir como sistema auxiliar para momentos de déficit solares, ou para cubrir consumos puntuais de elevada potencia.\nenerxía mixtos-gl sistemas híbridos solar vento


Xoguetes naturais: argalladas dos pícaros primavera-verán de López González, Xosé: OUVIRMOS, S.L. 9788494105340 - Imosver\nXoguetes naturais: argalladas dos pícaros primavera-verán\nISBN 10: 8494105345 / ISBN 13: 9788494105340\nEditorial: OUVIRMOS, S.L., 2014\nXoguetes naturais é un caderno que nos ensina como realizar paso a paso 30 xoguetes con elementos da natureza, follas, herbas, flores. Detrás de todas estas "argalladas", atopamos un forte compromiso coa defensa do medio ambiente, pero sobre todo un devezo profundo de recuperación e posta en valor do xoguete popular e tradicional. Os 30 xoguetes, elaborados con elementos propios da primavera-verán, acompáñanse de máis de 200 ilustracións realizadas a lapis e de textos explicativos que dun xeito didáctico e práctico nos descubren como construír un guerreiro de landra, un gorro de follas de castiñeiro ou unha boneca de papoula, entre outros. N° de ref. de la librería 0010038031\nTítulo: Xoguetes naturais: argalladas dos pícaros ...\nEditorial: OUVIRMOS, S.L.


Irlanda do Norte e Portugal clasifícanse para a Eurocopa\n09 octubre 2015 01:37 h.\nEurocopa Portugal Irlanda del Norte Deporte General Benzema\nBenzema lesiónase ao marcar un gol con Francia\nIrlanda do Norte fixo historia e clasificouse por primeira vez para unha Eurocopa logo de gañar 3-1 a Grecia nunha noite na que Portugal, cunha actuación gris ante Dinamarca (1-0) e gol de Moutinho, conseguiu o seu billete para o torneo que se disputará en Francia.\nAmbas as seleccións únense ás xa clasificadas Austria, República Checa, Inglaterra, Francia e Islandia. Pero, de todas, a presenza máis rechamante do inicio da penúltima xornada na que Alemaña non conseguiu o seu billete, será a de Irlanda do Norte.\nNunca estivera nunha Eurocopa e as súas participacións en grandes campionatos reducíanse ao Mundial de Suecia 1958, ao de España 1982 e ao de México 1986. En 2016, cando estea en Francia por dereito propio, pasarían trinta anos desde que xogou o seu último gran torneo.\nPor outra banda, Francia goleou a Armenia (4-0) e Benzema lesionouse muscularmente ao facer o cuarto gol.


Servizos e Prezos – Turismo Rural e Artesanía\nServizos e Prezos\ttitolerocpwp\t2016-08-04T15:04:24+00:00\nTódolos cuartos son dobres con baño, e teñen as mesmas capacidades e dimensións semellantes. Os prezos variarán en función do número de días para os que vostede faga a reserva.\nImportantes descontos: cantos máis días menos custo, consúltenos.\nOfertas especiais para grupos e prezos especiais para nenos e nenas.\nAloxamento (I.V.E. Incluído) 2014\nPrezo cuarto dobre 60,000€/noite\nPrezo cama supletoria 16,30€/noite\nDescontos a partir da segunda noite\nServizos (I.V.E. Incluído) 2014\nPensión alimenticia 35,28€/persoa/día\nMedia pensión alimenticia 25,20€/persoa/día\nDescontos a partir do segundo día de consumo


Segunda B | Táboas\nArquivo da categoría: Segunda B\tA actualidade dos clubes de bronce galegos: Coruxo e Ourense\nDe goles / Segunda B\tOurense 0 – Salamanca 2: definitivamente, soan as alarmas\nPosted on 1 Abril 2013 by Borja Vilas\t• Deixar un comentario\nPoucos méritos fixo o Salamanca para levar os tres puntos do Couto, pouco mais que nadar e gardar a roupa diante da inoperancia anotadora dos de Luisito, unha constante nas últimas xornadas que coincide coa falta de acerto de Óscar Martínez. Os visitantes saltaban ao campo coa intención de controlar o partido pero víanse sorprendidos … Seguir lendo »\nDe goles / Segunda B\tTenerife 5 – Coruxo 2: derrota romántica no Heliodoro\nO Coruxo visitaba ao líder tras catro derrotas consecutivas, nun mes difícil de aturar debido ás lesións e demais catástrofes. Intuíase unha nova derrota pero nos plans de Antonio Gómez só cabía facer un bo partido á marxe do resultado, dar guerra como finalmente aconteceu. O Tenerife saía forte e acadaba o primeiro tanto nada … Seguir lendo »\nDe goles / Segunda B\tCoruxo 0 – Guijuelo 1: un can magro\nPosted on 25 Marzo 2013 by Borja Vilas\t• Deixar un comentario\nTremendo o deste Coruxo. Cando todo parecía que o seu ritmo cara postos de promoción era imparable vai e encadena catro derrotas consecutivas que o deixan tocado pero curiosamente sen afundir, dada a igualdade existente na parte alta da clasificación. Lesións, baixas a esgalla, xente importante que se perde a temporada… E ainda así ilusión, … Seguir lendo »\nDe goles / Segunda B\tAlcalá 0 – Ourense 0: sabe a pouco\nEmpate que ben puido ser vitoria do Ourense, mais atinado no cómputo xeral do xogo que o seu rival, nun partido que leu de maneira axeitada o mellor xogador sobre o céspede: Xaime Noguerol. Saía forte o Alcalá pero os de Luisito convertían os seus impulsos en auga morna, facéndose co control do xogo progresivamente. … Seguir lendo »\nDe goles / Segunda B\tOs galegos de bronce, feridos e necesitados\nPosted on 23 Marzo 2013 by Borja Vilas\t• Deixar un comentario\nOs últimos traspés de Coruxo e Ourense marcan en vermello as súas citas deste domingo, frente a Guijuelo e Alcalá respectivamente. Os vigueses tentarán non caer definitivamente da zona alta e os ourensáns achegar un pouco mais a meta da permanencia despois da derrota da xornada pasada no Couto. Se callar, e ainda estando mais … Seguir lendo »\nDe goles / Segunda B\tAtlético B 3 – Coruxo 0: revisando obxectivos?\nPosted on 18 Marzo 2013 by Borja Vilas\t• Deixar un comentario\nFai tan só unhas semanas todo parecía propulsar ao Coruxo cara a promoción de ascenso. Vitoria frente ao Leganés, outro aspirante, e a soñar. Hoxe, tras sumar tres derrotas consecutivas, os de Antonio Gómez teñen a mirada perdida e posan reflexivos na volta aos adestramentos. En Cerro del Espino todo comezou fatal co gol de … Seguir lendo »\nSegunda B\tCD Ourense 0 – Sanse 2: accidentada volta ás orixes\nPosted on 17 Marzo 2013 by Borja Vilas\t• Deixar un comentario\nEstaba cantado despois da súa última posta a punto: Noguerol de inicio e tentativa clara de recuperar o fútbol combinativo con ocasión da visita do Sanse. Comezado o asunto, cada vez que o mediapunta tocaba o balón parecía que o Ourense fluía, pero era demasiado cedo para concretar e o seu dominio non acababa de … Seguir lendo »\nDe goles / Segunda B\tFuenlabrada 2 – Ourense 2: difícil de matar\nPosted on 11 Marzo 2013 by Borja Vilas\t• Deixar un comentario\nSorprendente sen dúbida o deste Ourense de Luisito que se está a converter nos últimos meses nun rival moi difícil de bater. Volveuno demostrar onte no Fernando Torres de Fuenlabrada, un dos campos mais duros da categoría, ao rañar un empate que sabe a gloria. Todo comezou dunha maneira equilibrada, coa lóxica tendencia de dominio … Seguir lendo »\nDe goles / Segunda B\tCoruxo FC 1 – Real Madrid C 5: unha fenda xurdida da nada\nNinguén podía prever o desenlace fatal do asunto cando nos primeiros minutos o Coruxo saía coas luces acesas ao céspede do Vao, e incluso facía o tanto que inauguraba o marcador cumprido o cuarto de hora do encontro. Todo parecía seguir un guión lóxico, cos locais apretando, sentíndose seguros da súa calidade en tres cuartos, … Seguir lendo »\nDe goles / Segunda B\tCoruxo FC quere confirmar candidatura á promoción\nPosted on 9 Marzo 2013 by Borja Vilas\t• Deixar un comentario\nBoas e más noticias para o Coruxo diante da visita do Real Madrid C ao O Vao (domingo, 16.30 horas): por unha banda, a derrota do pasado domingo en Zamora, ademais dun lixeiro paso atrás nas aspiracións do equipo, supuxo a lesión de Rafa Mella, peza importante no esquema de Gómez. No lado positivo da … Seguir lendo »


Juan Carlos Brión: «O traballo diario dun deportista de certo nivel ten que ser moito»\nA Brión gústalle axudar a xente a cumprir os seus obxectivosJuan Carlos Brión Adestrador persoal de natación, tríatlon, ciclismo?\nConvidamos hoxe un home que vive por e para o deporte quen, durante 25 anos, fixo da nada o Club Natación Ribeira, un orgullo para moitos que nunca viramos preto unha piscina. Juan Carlos Brión non concibe un día sen deporte e salienta os valores que inculca a práctica deportiva: compromiso, responsabilidade, disciplina, amizade. Hai pouco, ademais do título de adestrador de ciclismo nacional, sacou o de adestrador persoal e un máster en preparación física. Entre os seus seareiros cóntanse, sobre todo, opositores e persoas que buscan mellor calidade de vida. Gústalle axudar a xente a cumprir os seus obxectivos.\nComo chegaches a adestrador de natación?\n—Ao programar as actividades da piscina, os cursos de natación para escolares, etc., fun vendo a rapazada que máis destacaba e creei a escola de natación. Federamos este grupo, por aquel entón 22 alumnos. Logo, xunto cos pais/nais, creamos o club, requisito imprescindible para participar en competicións. Aquela xeración fixo medrar moito o club e axiña obtivemos bos resultados. A ilusión e os obxectivos poñíanos os deportistas; eu só lles axudaba a conseguilos indicándolles o camiño axeitado, algo non sempre doado. Hai que renunciar a moitas cousas para lograr boas marcas, mais a consecución é realmente gratificante. Este traballo fai a persoa forte para toda a vida.\nAcadastes pronto a División de Honra?\n—Participamos na Liga Galega de Natación, empezando pola Terceira División, logo a Segunda, ascenso á Primeira e, por fin, a División de Honra cando, ademais da calidade, tiñamos un número axeitado de nadadores/as para afrontar esa competición. Manterse era moi complicado, xa que había equipos como Natación Coruña, Galaico, Náutico Vigo, Pabellón Ourense, Marina Ferrol etc. Un ano subiamos e ao outro viña o descenso, pero chegamos a meternos nunha fase final en División de Honra; é dicir, que loitamos por ser campións de liga, rematando terceiros nesa tempada. Sempre fomos un equipo moi unido, e tiñamos como bandeira a unión por riba de intereses persoais e o respecto polos compañeiros e os clubs rivais.\n—E vivistes moitos éxitos en campionatos galegos e de España?\n—Tivemos moitos campións galegos en todas as categorías. Os primeiros en acadar unha medalla absoluta foron Álvaro Reiriz e Uxía Muñiz, que tamén serían os primeiros en obtelas en campionatos de España: Álvaro Reiriz, 1998 en Huesca; e Uxía Muñiz, en Xixón, en 1999. Xa logo seriamos habituais en encontros nacionais e no medalleiro, cunha ampla representación na selección galega, onde chegamos a ter nunha convocatoria sete deportistas, daquela o club con maior representación. Tivemos tamén moitos convocados para a selección española.\nQue tal vos foi nas travesías e campionatos en augas abertas?\n—É unha das miñas paixóns, as travesías, as augas abertas. Puiden organizar esa proba na nosa cidade (I Travesía nado Praia de Coroso), que dende 1994 ata 2018 non perdeu unha edición e, o máis bonito, estar presente en todas como responsable da organización, mesmo o ano do meu transplante de medula. Ribeira ostenta varios campións galegos nesta disciplina. Iván Brión é o que máis títulos ten (tamén campión de Europa no relevo coa Federación Española, e medalla en Mármaris-Turquía), así como Adrián Basoco, entre outros; ou Ana Parada en categoría feminina, amais de María Vilas. Fomos un dos clubs con máis podios nacionais en augas abertas, e tivemos campións de España tanto en categoría masculina coma feminina, o mesmo que medallistas (Alex Lages...), ou o Mundial de María Vilas.\nEspecial foi Rufino Regueira, que disputou o Mundial de Roma no 2009, foi campión de España o mesmo ano, e bateu a mellor marca nos 200 costas nun Campionato de España. Nadou tamén no Mundial Junior en México o ano anterior. Un dos mellores nadadores galegos da historia da natación.\nMaría Vilas, campioa de España en todas as categorías dende infantil ata absoluta, medalla de bronce no Europeo en Londres en 1.500 libre (única galega que ten medalla nun europeo) e olímpica en Río 2016. Primeira nadadora olímpica de Ribeira. Todo un orgullo para min formar durante anos unha nadadora olímpica, inda que as institucións locais non me convidasen á súa recepción no Concello á volta da Olimpíada.\nComo se prepara un/unha deportista?\n—A dedicación e o traballo diario dun deportista con certo nivel, poñamos nivel nacional medio-alto, ten que ser moito. Non creo que ninguén destas características adestre menos de oito sesións semanais, cun volume aproximado de entre 45.000-55.000 metros á semana. Isto quere dicir que adestra seis días con dúas dobres sesións e descanso de un día. A máis categoría, máis carga de traballo, ata chegar aos 70.000-90.000 metros por semana. Á parte temos o traballo de fortalecemento e traballo de forza, algo primordial no deporte actual, empregando sobre hora e media durante catro ou cinco días á semana. En total 5-7 horas diarias.\nDe Sirves ao máis alto nivel\nJuan Carlos Brión Lema (Olveira 1967) estuda na escola de Sirves, para seguir FP en Coroso na rama de electricidade. Desde sempre lle gustou moito o fútbol, e lembra que o seu gozo era ir xogar cos amigos ao campo de Trumiáns (Artes). Máis tarde militaría no Atlético Ribeira.\nConsegue unha praza como responsable da piscina municipal cando abre, en 1992. Ademais do mantemento da instalación vaise formando como monitor e adestrador de natación e noutras especialidades coma a ximnasia.\nFoi o director técnico do Club Natación Ribeira desde a súa fundación en 1993 ata 2018. Conseguiu levar nadadores/as e o nome de Ribeira por todas as piscinas de España, e por varias de Europa, México ou Río.\nNo 2013 tivo que encarar unha seria enfermidade, ata lograr un doante de medula ósea, que lle salvou a vida. Vaise recuperando, ten recaídas, pero non se rende, e dirixe os adestramentos, que delega noutros técnicos, por citar só un deles, Fran Romay, o seu compañeiro de sempre. Mais o seu rendemento xa non era satisfactorio para el. En 2018 remata o seu vínculo con este club.\nLembra con especial emoción cada vez que, nos comezos, alguén do club acadaba unha marca para acudir a un campionato galego ou de España, que logo se faría habitual.\nTivo a honra de ser seleccionado pola Federación Española para participar como adestrador en máis de 20 ocasións en concentracións e competicións nacionais e internacionais, algo que o enche de orgullo por formar parte dese reducido grupo e desfrutar do máis alto nivel.\nA sección de tríatlon creouse para darlle saída a deportistas que o estaban a demandar: en natación xa non tiñan a ilusión do comezo, e querían probar algo diferente, e este era un deporte en expansión. A primeira que deu o paso foi Yaiza Blanco, por certo, a única do club que participou nun campionato de Europa Youth. Logo virían Carlos Brión, Martín Carrera, Mauro Paredes, Jorge González ou Sabela Pensado, todos eles con grandes resultados\nAgora mesmo está de preparador físico no Club Ciclista Barbanza, con cadetes e xuvenís, ademais de levar deportistas a nivel individual que piden os seus servizos, como tríatletas, ciclistas, atletas etc.\nArchivado en: Natación Ciclismo Triatlón


Mocidade programa unha nova edición dos “Venres en Sansa”\nYou are at:Home»Novas»Mocidade programa unha nova edición dos “Venres en Sansa”\nBy San Sadurniño on\t 6 Xuño, 2018 Novas, Novas Portada\nOs “Venres en Sansa” son un conxunto de propostas de lecer alternativo deseñadas para a mocidade de entre 12 e 35 anos que se desenvolven ás portas da fin de semana en distintos puntos do centro urbano e algunhas delas de forma simultánea. As actividades comezan á tardiña e prolónganse até a madrugada, co obxectivo de que a xente nova conte con fórmulas e espazos diferentes nos que pasalo ben e relacionarse con persoas da súa mesma idade. Esta será a cuarta edición do programa impulsado pola área de Mocidade que, nesta ocasión, se celebrará o venres 15 de xuño, o venres 14 de setembro e o venres 12 de outubro. A data límite para inscribirse é o mércores anterior a cada unha desas datas. Polo tanto, para o primeiro dos “Venres en Sansa”, o do 15 de xuño, haberá que anotarse entregando a ficha na Casa da Cultura o mércores 13 como moi tarde. Na mesma folla tamén se poderá reservar praza para as actividades de setembro e outubro.\nOs “Venres en Sansa” ofrecen moito onde escoller. O día 15 de xuño haberá tirolina nos xardíns municipais, unha ruta de sendeirismo nocturno, un obradoiro de educación canina, outro de cociña creativa e, o que seguramente xunte máis xente, unha batalla de paintball ao pé do Xubia que se desenvolverá en tres quendas desde as 19 até as 22.00h.\nEn setembro a oferta inclúe danzas urbanas, graffiti, drons, mindfulness e un obradoiro de preparación de combinados sen alcol. O último “Venres en Sansa”, o do 12 de outubro, ten preparadas clases de parkour, baile moderno e salsa, zumba, malabares e unha quedada para facer unha ruta nocturna en BTT que ofertará 200 prazas. Todas as actividades e os horarios poden consultarse no cadro que hai algo máis abaixo ou en www.sansadurnino.gal.\nPara apuntarse haberá que cubrir o modelo dispoñible na web e entregalo na Casa da Cultura de luns a venres en horario de mañá –de 8.30 a 15.00h.– ou na Biblioteca municipal en horario de 15.30 a 20.30h.. A solicitude ten que achegarse, como moi tarde, o mércores anterior ao día en que se vaian celebrar as actividades, que son gratuítas.\nFicha de inscrición (entregar como moi tarde o mércores anterior a cada Venres en Sansa)


Novas e importantes medidas de flexibilización – Deporte Galicia\nContinúase avanzando cara una relativa volta a normalidade a través das distintas disposicións recollidas no BOE, onde se aproban “medidas de flexibilización de determinadas restricciones de ámbito nacional, establecidas tras la declaración del estado de alarma en aplicación de la fase 3 del Plan para la transición hacia una nueva normalidad”. que entraron en vigor no día de hoxe.\nEntre elas, establécense distintas disposicións que afectan ao deporte e que recollen os seguintes artigos:\nArtigo.31. Adestramento medio nas ligas non profesionais federadas\nArtigo 32. Celebración de espectáculos e actividades deportivas\nArtigo 33. Flexibilización das medidas relativas á apertura de instalacións deportivas ao aire libre, pechadas e centros deportivos.\nArtigo 44. Turismo activo e actividades deportivas, culturais e recreativas na natureza.\nBOE 153 do 30 de maio\nO artigo Novas e importantes medidas de flexibilización publicouse primeiro en Federación Galega de Atletismo.\nEnlace con la noticia original: Novas e importantes medidas de flexibilización\nabril 10, 2020 Deporte Galicia 0\nOurense ultima os preparativos para o seu absoluto


Santiago Camba salienta o compromiso da Xunta cos emigrantes galegos para que en todas as viaxes “á nosa terra estean amparados pola cobertura do Servizo Galego de Saúde” | GaliciaAberta - Secretaría Xeral da Emigración\nSantiago Camba salienta o compromiso da Xunta cos emigrantes galegos para que en todas as viaxes “á nosa terra estean amparados pola cobertura do Servizo Galego de Saúde”\nO Secretario Xeral da Emigración recibiu este mércores a 135 participantes nos programas "Reencontros na terra" e "Ven a Galicia, ben en Galicia".\nSinala que coa tarxeta Galicia-saúde exterior se cumpre o desexo, “tantas veces defendido, de que todos os galegos residentes no exterior conten coa máxima cobertura nas súas viaxes a Galicia”.\nAgradece o traballo dos emigrantes que contribuíron tanto a “edificar as sociedades” nas que desenvolveron a súa vida como a traer beneficios “económicos, culturais e formativos” aos seus lugares de orixe.\nO Secretario Xeral da Emigración, Santiago Camba, recibiu este mércores, no Museo do Pobo Galego, aos 135 participantes na segunda edición dos programas "Reencontros na terra" e do programa "Ven a Galicia, ben en Galicia 2010", cos que a Xunta, dixo, cumpre “unha promesa do Executivo autonómico: que todos os emigrantes galegos, nas súas viaxes á nosa terra, estean amparados pola cobertura do Servizo Galego de Saúde, nas mesmas condicións que calquera residente en Galicia”.\nSantiago Camba lembrou que, se ben os emigrantes galegos residentes en España e en Europa xa contaban con esta cobertura, non era así no caso dos emigrantes residentes en América. Por iso, dixo, “hoxe con esta tarxeta Galicia-saúde exterior cúmprese o desexo, tantas veces defendido, de que todos os galegos residentes no exterior conten coa máxima cobertura nas súas viaxes a Galicia”.\nNa súa intervención, o secretario xeral da Emigración destacou ante os beneficiarios dos programas "Reencontros na terra" e "Ven a Galicia, ben en Galicia", que conforman “o crisol da emigración galega”, que esta é unha boa ocasión “para reencontrarse coa terra na que cada un naceu e tamén cun mesmo, con aqueles recordos que se levan no máis profundo do corazón e que vos fixeron sentirvos intensamente galegos, alá calquera que sexa o lugar no que vivides”.\n“A vosa presenza fálanos dun pasado de dignidade, de fortaleza co que se superou o sentimento de dor dos recordos e da ausencia”, engadiu Santiago Camba incidindo en que este é o momento “de sentir que os fillos de Galicia formamos parte dunha comunidade cultural e identitaria baseada nos mesmos valores e coas mesmas esperanzas”.\nSantiago Camba quixo recoñecer o inmenso traballo dos emigrantes galegos que tiveron que emigrar deixando atrás a súa terra e que contribuíron “a edificar as sociedades” nas que desenvolveron as vosas vidas “exemplares”, pero que tamén reverteron “beneficios económicos, culturais e formativos” aos seus lugares de orixe.\n“Todos e cada un dos galegos no estranxeiro constitúen a mellor embaixada para estas terras”, aseverou o secretario xeral da Emigración animando a todos os participantes en "Reencontros na terra" e "Ven a Galicia, ben en Galicia" a que desfruten destes días e a que, ao regresar ao seu país, leven ás súas familias e achegados “o afecto e agarimo de Galicia e dos galegos” e a sensibilidade do Goberno da Xunta “cos problemas que lles afectan aos nosos paisanos que viven lonxe, traballando, día a día, por todos os galegos do mundo, estean onde estean”.\nNa recepción desta mañá participaron un total de 135 persoas. Delas, 58 son beneficiarios da segunda edición do programa "Reencontros na terra" e proceden de Arxentina. As outras 78 persoas son beneficiarias do programa "Ven a Galicia, ben en Galicia" e proceden de Andalucía (4 persoas), de Canarias (3 persoas), de Castela León (4 persoas), de Cataluña (17 persoas), de Euskadi (46 persoas) e de Francia (3 persoas).\nA Secretaría Xeral da Emigración trae a Galicia a 135 emigrantes galegos no marco dos programas ‘Reencontros na terra’ e ‘Ven a Galicia, ben en Galicia’. 15.11.2010\nO Secretario Xeral da Emigración subliña que cada emigrante galego representa “a mellor embaixada” de Galicia no extranxeiro. 29.10.2010\nCamba recibiu ás persoas participantes no programa ‘Reencontros na Terra 2011’, chegadas o pasado sábado 05.10.2011\nSantiago Camba: “Galicia necesita dos seus fillos no exterior para configurar o seu papel na historia que nos tocou vivir”. 22.11.2010


Que facer en Galicia do 13 ao 19 de agosto? – Turismo de Galicia\nQue facer en Galicia do 13 ao 19 de agosto?\n13 Agosto, 2018 13 Agosto, 2018 - Deixa un comentario\nXa estamos na semana central deste mes de agosto, onde se concentrarán ata tres festas de interese turístico na honra a San Roque, sen esquecer outras festas gastronómicas de grande interese ao longo da nosa xeografía. Unha semana para gozar do bo tempo e os produtos que nos dá a nosa terra. Irás a algunha delas?\n14 ao 25 de agosto – Betanzos, A Coruña.\nOs tres días grandes das festas de Betanzos inclúen as dúas xornadas de xiras fluviais no río Mandeo e o día 16 de agosto, festividade de San Roque. Nesta data ten lugar un dos actos típicos destas festas de Betanzos, seguido por miles de betanceiros e visitantes: o corte de amarras e o ascenso do globo de papel máis grande do mundo, ao que segue a queima da clásica fachada de San Roque e unha sesión de fogos artificiais.\n15 ao 18 de agosto – Sada, A Coruña.\nEsta semana tamén poderás vir a Sada, xa que dan comezo as festas patronais. Catro días de actividades e verbenas nos xardíns do paseo marítimo, que tocarán ao seu fin coa tradicional sardiñada popular na área recreativa “O Curruncho”, onde se poderá degustar este produto moi vencellado á tradición pesqueira da localidade, acompañado, como non, de pan de broa. Pechará as festas unha sesión de fogos artificiais.\nXoves, 16 de agosto – Cangas, Pontevedra.\nA “Danza de San Roque” celébrase diante do famoso cruceiro do Hío. Nela, 20 bailaríns interpretan o papel de damas ou o de “galáns”, ataviados con distintas vestimentas. Mentres os homes visten de branco, con chapeu de feltro e gravata negra, as mulleres visten un traxe moi similar á tradicional vestimenta dos que peregrinan a Santiago de Compostela. Un interesante espectáculo ao que poderás asistir esta semana en Cangas.\nVenres, 17 de agosto – Laxe, A Coruña.\nO Naufraxio de Laxe constitúe unha homenaxe á Virxe do Carme pola súa protección durante todo o ano nas tarefas que se realizan no mar. O día 17 de agosto ás 12:00 da mañá dan comezo as actividades, coa misa solemne en honra á Virxe. Ao terminar, sae a procesión polas rúas desta vila mariñeira, ata chegar ao porto.\nUnha vez chegada a Virxe ao porto, comeza a representación do naufraxio, durante o cal un mariñeiro morto é resucitado pola Virxe, dando pé á interpretación da “Salve Mariñeira” polo resto de mariñeiros. A representación finaliza co traslado da imaxe de volta á igrexa.\nSábado, 18 de agosto – Cervo, Lugo.\nA praza do Souto desta localidade luguesa é o escenario desta celebración, na que un bruxo vestido de palla prepara a queimada e pronuncia o esconxuro que escorrentará aos malos espíritos.\nCada ano escenifícase nesta festa unha historia vencellada a tradicións e lendas da zona, e sempre co mesmo fío argumental: o triunfo do ben, representado polo bruxo, sobre o mal, representado por bruxas, diaños, trasgos e toda a imaxinería popular do inferno.\nO baile e a música acompañan a degustación da queimada ata ben entrada a noite.\nSábado, 18 de agosto – Bandeira, Pontevedra\nCada terceiro domingo de agosto desde 1974, celébrase esta festa da empanada na Carballeira das Silvas de Bandeira. Nela, cociñeiros profesionais e afeccionados compiten por preparar a mellor empanada no concurso gastronómico, presidido por un xurado experto. As empanadas premiadas son poxadas entre as penas para o seu consumo en grupo, alcanzando en ocasións cifras elevadas, que moitas veces está destinadas a fins benéficos.\nSábado, 18 de agosto – Soutelo de Montes, Forcarei, Pontevedra.\nEsta festa rende homenaxe a Avelino Cachafeiro, orixinario de Soutelo de Montes, proclamado en 1924 o mellor gaiteiro de Galicia. Asisten decenas de músicos de toda Galicia e dalgunhas comunidades galegas no exterior, que enchen a localidade de son de gaitas, tambores e pandeiretas coas súas actuacións musicais na Praza dos Gaiteiros.\nPola tarde celébrase o Concurso de Gaita e Tambor “Avelino Cachafeiro” e como fin de festa procédese ao nomeamento do embaixador anual da Festa do Gaiteiro, ao que se lle entrega unha faixa de gaiteiro conmemorativa.\nSábado, 18 de agosto – Meira, Lugo.\nNesta festa rememórase o labor da malla de cereais, actividade na que os agricultores separaban o gran da palla. Os asistentes reúnense na Praza Maior, onde se representa este esgotador traballo ancestral, que se realizaba a man ata a chegada das máquinas a motor.\nNon falta nesta celebración unha comida popular, postos de artesanía, mostra de maquinaria antiga e actuacións de grupos musicais.\n18 ao 19 de agosto – O Carril, Vilagarcía de Arousa, Pontevedra\nEste ano celébrase a 26º edición desta festa, na que destaca o concurso de pratos elaborados con ameixa do Carril, que terá lugar o sábado 18. Os participantes, tanto afeccionados como profesionais, presentarán os seus pratos ao xurado na Alameda. Para os primeiros haberá premios en metálico, mentres que os profesionais serán galardoados con ameixa babosa do Carril. Como novidade, este ano celebrarase a “I Regata de botes tradicionais do Carril a remo”. Xa o domingo, os membros da “Orde da Ameixa” desfilarán polas rúas do Carril ata a Alameda, onde se lerá o pregón. Ao mediodía comezará a degustación xunto á lonxa, e xa pola noite pecharanse os festexos cunha actuación musical.\nArtículo Anterior Durmir nas copas das árbores en Galicia\nArtículo Seguinte O Castro de Borneiro, unha “cidá” de 2.500 anos


Analizar os totalitarismos do pasado para entender os discursos autoritarios do presente | Universidade de Vigo\nCiencias Sociais e da Comunicación acolle un congreso internacional sobre ditaduras\nCoa participación de especialistas de España, Portugal, Italia e Brasil\nPena, Pedrosa, Soto e Baamonde\nAlberto Pena xunto a Alberto de Bernardi, responsable da conferencia inaugural\nO investigador brasileiro Marcos Guterman\nAlejandro Pizarroso Quintero analizou a propaganda da ultradereita\nO investigador da Universidad Complutense Pablo Sapag\nEduardo Muñiz DUVI Pontevedra 16/10/2019\nExpertos e expertas procedentes de diferentes universidades españolas, portuguesas, italianas e brasileiras participan desde este mércores na Facultade de Ciencias Sociais e da Comunicación no XII Congreso Internacional da Refat, da rede científica para o estudo dos fascismos, autoritarismos, totalitarismos e transicións á democracia. Analizar as estratexias de comunicación de diferentes ditaduras e movementos totalitarios é o obxecto central deste congreso organizado polo grupo de investigación en Propaganda e Técnicas de Comunicación, que ademais de promover unha análise, desde unha perspectiva comparada, dos discursos e narrativas das ditaduras que o pasado século padeceron España, Portugal, Italia e Brasil pon tamén esta análise en relación con discursos autoritarios que se poden observar na actualidade.\nComunicación social e opinión pública nas ditaduras: narrativas, idearios e representacións é o título deste congreso que “pretende subliñar a importancia da comunicación nos contextos ditatoriais e autoritarios, realizada por gobernos e movementos de todo tipo co propósito de tentar conquistar o poder ou conservalo”, como sinalou o profesor Alberto Pena, presidente do comité organizador. “Este é un momento importante para este tipo de encontros, que teñen que ver co control mediático, cos medios de comunicación de masas e como estes nos axudan ou non á hora de ter criterio sobre o que nos move como sociedade”, engadiu o vicerreitor Jorge Soto, na apertura deste congreso organizado co apoio do Consello Social da Universidade, da Vicerreitoría do campus e da Vicerreitoría de Comunicación e Relacións Institucionais. “Estamos vivindo unha época de auxe do autoritarismo”, engadiu o decano, Xosé Baamonde, quen incidiu na importancia de que “sexamos coñecedores destas estratexias de comunicación” na inauguración dun congreso que, lembrou, coincide co 25 aniversario da facultade. Este acto contou tamén coa intervención do presidente do Consello Social, Ernesto Pedrosa, quen reivindicou o papel da universidade como “unha factoría de solucións”, nun mundo caracterizado “pola propensión á posverdade e no que a mentira vence porque está deseñada para ter máis éxito”.\nDa propaganda nazi ás redes sociais\nNa primeira das sete sesións que integran o programa do congreso, o investigador da Facultade Cásper Líbero de Sao Paulo Marcos Guterman puxo en relación a “narrativa para as masas” do nazismo coa actual “diseminación de informacións falsas polas redes sociais”. Guterman lembrou nese senso que a propaganda da Alemaña nazi “foi a primeira en percibir que canto maior sexa o alcance que quero que a miña mensaxe teña, máis simple e máis directa ten que ser”, e que esta debe apelar ás emocións da poboación, aínda que isto implique “unha reinvención do real”. No contexto actual, Guterman observa unha estratexia similar na difusión de mensaxes a través de redes sociais que buscan igualmente apelar ás emocións dunha comunidade, facer que “se sintan ligadas por pertencer a unha mesma realidade, aínda que esta non sexa real”. Deste xeito, xéranse nas redes comunidades nas que “todo o que ameace a lóxica proposta pola mensaxe sexa rexeitado”, explicou Guterman, quen denunciou que “grupos políticos, á esquerda e á dereita, están utilizando as redes sociais para simplificar o mundo”.\nA ultradereita de onte e hoxe comparten discurso\n“Antes levaban camisas negras, pardas ou azuis e agora van con gravata, pero o discurso é o mesmo”, salientou na sesión sobre narrativas autoritarias o catedrático da Universidad Complutense de Madrid Alejandro Pizarroso, quen sumou ao debate unha análise da “propaganda de ultradereita” que puña en comparación as ditaduras do período de entreguerras co momento actual. Pizarroso Quintero, que foi decano comisario de CCSS e da Comunicación no curso previo á súa posta en funcionamento, incidiu en que partidos como Vox, a Liga Norte italiana ou a Fronte Nacional francesa baséanse nun “discurso identitario, coa identificación cunha terra que é elevada á categoría de deus”; un discurso que, engadiu “penetra moi facilmente”, xa que “apela á túa identidade, a aquilo que viches no espello desde pequeno” e que os “partidos tradicionais son incapaces de contrarrestar”.\nXunto a Guterman e Pizarroso, esta mesa contou coa participación do tamén profesor Complutense Pablo Sapag, quen se centrou o labor propagandístico da ditadura de Pinochet en Chile. “A idea central é que se ben a ditadura militar resultou derrotada na súa imaxe internacional, desde o punto de vista da imposición do seu modelo económico, social e político, resultou vitoriosa”. Sapag explicou que a ditadura chilena “fracasou claramente na proxección da súa propaganda exterior porque houbo dúas imaxes que lle afundiron” o propio día do golpe de estado, o ataque aéreo do Palacio da Moeda e a morte do presidente Salvador Allende. Pola contra, a “propaganda de integración” si contribuíu internamente ao establecemento no país dun “modelo neoliberal” que, salienta, “si triunfou”, como amosa o feito de que o país “segue rexido hoxe pola constitución que se aprobou en plena ditadura, no ano 1980”.\nXunto ás narrativas, a retórica do poder na prensa, o uso propagandístico da política social e cultura de masas, as representacións da historia e da memoria, a opinión pública, a censura e represión e as perspectivas transnacionais da propaganda política centran as sete sesións debate que se desenvolven nas xornadas de mércores e xoves, no marco dun congreso que se celebra por segunda vez en España despois da edición que o propio Pena coordinou en 2013 na illa de San Simón. Este evento abriuse cunha conferencia do catedrático da Universidade de Boloña e coordinador da Refat, Alberto de Bernardi, sobre como a Italia fascista fixo uso da propaganda para converter unha dieta baseada na escaseza nun modelo de “dieta austera” vinculada ao progreso do país. A investigadora da Autónoma de Barcelona Carme Molinero, cunha conferencia sobre a política social na propaganda franquista, será este xoves a encargada de clausurar un congreso que inclúe tamén no seu programa unha recepción institucional, esta tarde, na Vicerreioría do campus.


casa STORIES DE FÚTBOL DO REINO UNIDO Xogadores de fútbol ingleses Biografía de Jonjo Shelvey Childhood Story Plus Untold\nLB presenta a historia completa dun futbolista Eagle-Eyed máis coñecido polo alcumo; 'JJ'. O noso informe sobre a infancia de Jonjo Shelvey, máis datos de biografía incerta, trae consigo unha nota completa dos acontecementos notables desde o seu tempo de infancia ata a data. A análise implica a súa historia de vida antes da fama, a vida familiar e moitos ACTOS e ON-Pitch feitos pouco coñecidos sobre el.\nSi, todos son conscientes do feito de que o ten "Alopecia Totalis" (unha condición que o deixa completamente calvo) pero poucos consideran a nosa Biografía de Jonjo Shelvey bastante interesante. Agora sen máis preámbulos, imos comezar.\nInformación de Biografía de Jonjo Shelvey Childhood Story Plus Untold -Primeira Vida\nJonjo Shelvey naceu o día 27th de febreiro de 1992 en Romford, Reino Unido. Naceu coa súa nai, Donna Shelvey e pai, Ricky Shelvey. Jonjo ten a súa parte das súas raíces de Escocia.\nCreceu nun consello plano en Harold Hill que era áspero e aínda é agora. Naquela época, os seus pais vivían nun pequeno consello plano, xunto ás tendas de estradas, e sempre había problemas, as persoas acaparábanse. Como pon Jonjo ..."Un Nadal que estaba no pub co meu pai e miro a través e había un buraco no televisor. Díxenme: "¿Podemos ir, papá? Por favor, quero deixar este barrio '\nOutro punto a destacar na vida da infancia de Shelvey é a causa real da súa calvície e de como se produciu. A verdade é que a calvicie de Shelvey non veu de forma natural. Chegou a raíz dun accidente poucos meses despois do seu nacemento. Shelvey quedou desatendido como un neno que o levou arrastrándose cara á escaleira e caendo. Isto resultou nun trauma infantil e fractura craneal que causou a alopecia ea perda de cabelo. Tras o tratamento, os médicos prescribiron unha crema para que os seus pais apliquen na súa cabeza. Tamén lle dixeron aos seus pais que o durmían nun sombreiro lanudo por un mes para combater a calvicie. Desafortunadamente, o tempo pasou e o tratamento non se continuou. Os seus pais permítenlle a Shelvey abandonar o seu tratamento debido á incomodidade que lle causou. Isto por implicación resultou na calvície permanente.\nNas palabras de Jonjo... "Eu caín nas escaleiras cando era un bebé e fracturaba o meu cranio e creo que iso empeorou. Creo que sempre me subliñei como un neno, e a alopecia non o pode ter cura natural cando hai estrés. Intento cousas [para curalo] cando era máis novo pero ningún traballou para min. Intento este ungüento que adoitabas esfregar na túa cabeza e tiven que durmir un sombreiro de lana durante tres meses. Cheguei ao cuarto día e só estaba a asar. Saquei o sombreiro e pensei:Se non me gusta a miña calvície, non me fale.\nMEDO: "Cando estaba co Arsenal [como neno de nove anos] adoitaba entrar adestrando cunha gorra de béisbol, porque estaba tan asustada do que a xente estaba a pensar cando estaba crecendo. Remember me de andar por Romford coa miña irmá e tiven a miña cabeza calva e a xente miraría. A miña irmá molestábaa e pedía á xente que estaban mirando. Agora, teño o escenario que nin sequera me molesta afeitalo uns días. Esta é só a forma en que son, supoño. "\nShelvey desde que o fixo ao mellor fútbol de voo sempre apoiou aos mozos que comparten a súa condición.\nInformación de Biografía de Jonjo Shelvey Childhood Story Plus Untold -Carreira en Resumo\nDespois de ver o seu irmán máis vello caer na súa carreira debido á súa áspera vida, Jonjo foi motivado para comezar a súa carreira xuvenil. Comezou en 2001 / 2002 co Arsenal. Este foi o mesmo ano en que Steven Gerrard roubou a escena. O mozo Jonjo foi rápido para facelo o ídolo da súa infancia e alguén cuxo estilo de xogo el buscaría.\nShelvey foi visto como un neno que tiña experiencia máis aló dos seus anos. El estourou na escena con só 16 anos e 59 días cando se converteu no xogador máis novo en toda a historia de Charlton Athletic.\nO xogador de turno de Romford tamén se converteu no xogador máis novo do club, abastecendo o seu primeiro gol 54 días antes do seu aniversario 17. Isto levou a Liverpool a pedir os seus servizos. O resto, como din, agora é a historia.\nInformación de Biografía de Jonjo Shelvey Childhood Story Plus Untold -Relación de vida\nO fútbol de Eagle-eyjo de Jonjo Shelvey está sendo complementado por unha fermosa e marabillosa dama. Non máis que a cantante británica, Daisy Evans, que ten 3 anos máis vello que el (nacido o 30th de novembro de 1989).\nEn xuño 2015, Shelvey casouse coa noiva a longo prazo Daisy Evans Daisy, a famoso Estrela S Club 8.\nO comediante Jimmy Carr, un comediante, presentador, escritor e actor británico que ten a cidadanía británica e irlandesa realizado no seu evento de vodas. Seguro que non defraudou.\nÉ pertinente notar que a parella tivo unha filla (que figura a continuación) que naceu un ano antes do seu matrimonio.\nInformación de Biografía de Jonjo Shelvey Childhood Story Plus Untold -Anuncio de Mariage Hire\nDespois do seu matrimonio, o xogador do centrocampista levantou as cellas cando publicou un anuncio en liña que buscaba un chef persoal para coidar del, a súa esposa e súa filla ofrecían un salario anual de £ 65,000. Abaixo está a foto do anuncio.\nDeclarou que as súas responsabilidades familiares e unha nova dieta mellorarían o seu comportamento profesional. Non obstante, o candidato exitoso seguramente terá que gañar o seu salario, cociñando para Shelvey, a súa muller Daisy ea súa nova filla, Lola Fluer, e sendo flexible ao redor do calendario de fixación dos cisnes.\nO anuncio le: "Traballando nunha rota durante sete días, tamén debe ter un gran repertorio de diferentes cociñas. Como xefe privado, tamén necesitarás experiencia e coñecemento de nutrición deportiva, comidas saudables, de alto rendemento, nutrición deportiva e comidas ben equilibradas para proporcionar unha dieta variada. Tamén debe ter unha experiencia de cociñeiro privado anterior. O solicitante exitoso tería que traballar para o seu diñeiro, pero os solicitantes deberían estar de servizo de luns a domingo e ser flexible con JonO calendario de fixación de Jo con Swansea. "\nShelvey xustificou os motivos da contratación dun xefe para axudar á estrela da Premier League e á súa familia. Nas súas palabras ..."Estiven traballando cun adestrador persoal durante todo o verán para poder axustarme á tempada". dixo o antigo centrocampista de Swansea. "Eu sempre levaba un pouco de peso extra en comparación con outros xogadores, pero estiven traballando duro neste verán. "Tamén cheguei a un chef a quedarme coa miña familia para cociñarnos, polo que miro para cubrir todas as bases".\nInformación de Biografía de Jonjo Shelvey Childhood Story Plus Untold -Vida familiar\nJonjo veu dunha familia familiar de clase media operada polo seu pai, Ricky antes de que o investimento de fútbol pagase. Meu pai, que aparece a continuación, aínda vive no mesmo barrio problemático que levantou aos seus dous fillos e fillas.\nNai e nai: A nai de Jonjo ea miña irmá viven en Brentwood. A diferenza do seu esposo Ricky, e coa axuda do seu fillo de fútbol (Jonjo), Donny levou á súa filla a Harold Hill logo de observar que tiña un embarazo non desexado. Como o pon Jonjo Shelvey; "A miña irmá estaba embarazada e non quería que o seu bebé crecese na mesma zona que crecín, polo que a mercou a casa e a miña nai a outro lado". Abaixo está a foto de Donna Shelvey co seu neto.\nÉ pertinente notar que Jonjo Shelvey ten unha avóa escocesa.\nIrmán: Jonjo ten un irmán máis vello chamado George Shelvey cuxa carreira de fútbol foi arruinada por beber e saír de festa.\nJonjo Shelvey aprendeu dos erros do seu irmán maior George que era un irmán máis vello con talento. El fixo sacrificios para axudar á súa carreira futbolística. "George adoitaba ser mellor que eu pero baixou polo camiño das nenas, as discotecas e a bebida". Shelvey di. "Sería fácil para min tomar esa ruta pero sempre tiven o desexo de dedicarme. Os meus compañeiros estarían fóra e eu estaba sentado en casa mirando DVDsf Steven Gerrard. CoñezoEu si gardaba a cabeza para abaixo que tiña a capacidade de facer algo da miña vida que finalmente pasou ".\nInformación de Biografía de Jonjo Shelvey Childhood Story Plus Untold -Sir Alex Ferguson cre que ten bolas\nShelvey coñeceu ao ex-xefe do Manchester United, Sir Alex Ferguson, logo de recibir as súas ordes de marcha nun partido entre o Liverpool e os Red Devils.\nNaquel momento, acusou ao xefe dos Estados Unidos xubilado 'céspede' el para arriba. Rexeitando a desculpa de Shelvey, o xestor británico máis exitoso de todos os tempos dixo: "Non me gusta. Mostra que ten un pouco de bolas sobre ti. "\nInformación de Biografía de Jonjo Shelvey Childhood Story Plus Untold -Feitos persoais\nAs fortalezas de Jonjo: É compasivo, artístico, intuitivo, amable, sabio e musical.\nDebilidades de Jonjo: Podería temer, ser demasiado confiado, triste e ten o desexo de escapar da realidade.\nO que lle gusta Jonjo: El ama estar só, durmir, música, romance, medios visuais, natación, temas espirituais.\nO que non lle gusta Jonjo: Coñécelo todo, sendo criticado, o pasado volvendo a persegui-lo e crueldade de calquera natureza.\nFACER VERIFICACIÓN: Grazas por ler a nosa historia de infancia de Jonjo Shelvey e os feitos de Biografía incerta. En LifeBogger, nós nos esforzos para a precisión e equidade. Se ves algo que non se ve ben neste artigo, engada o teu comentario ou Contacta connosco!.


O novo edificio xudicial da Parda inaugurarase o próximo 3 de setembro - Pontevedra Viva\nConstrución do novo edificio xudicial na Parda\nSábado 24 de Agosto, 2019 ás 07:00 do Sábado 24 de Agosto, 2019\nO novo edificio xudicial de Pontevedra, situado á beira do actual inmoble dos xulgados da Parda, xa ten data para a súa inauguración. Está previsto que sexa o próximo martes 3 de setembro e xa está confirmada a presenza do presidente e o vicepresidente da Xunta, Alberto Núñez Feijóo e Alfonso Rueda Valenzuela. O acto inaugural está previsto nas instalacións da rúa Hortas ás 11.00 horas.\nOs novos xulgados, orzados en 21 millóns de euros e que empezaron a construírse en agosto de 2016, pensáronse para cubrir as necesidades xudiciais do partido xudicial de Pontevedra durante as próximas décadas.\nDurante os tres últimos anos construíuse un edificio cunha superficie de 21.000 metros cadrados e capacidade para 28 unidades xudiciais. Inicialmente, o prazo de execución da obra expúxose de 21 meses, pero as dificultades técnicas atopadas na fase de cimentación obrigaron a establecer un novo calendario para o proxecto. Finalmente, as obras déronse por terminadas\nO novo inmoble, que estes días encara xa a recta final de sóbrala, está conectado co edificio xudicial actual a través dunha pasarela acristalada de 40 metros e conta con 18 salas de vistas con luz natural e boa acústica, cunha gran sala para celebración de vodas e con xardíns tanto no interior como no exterior, onde haberá tres novas prazas públicas.\nO edificio recentemente construído permitirá poñer fin aos problemas de amontoamento que sofren na actualidade os xulgados pontevedreses e unha mellora do servizo aos cidadáns.\nA Xunta agarda que en setembro remate o traslado de oficinas ao novo edificio xudicial da Parda